text:
Фото:
«Шүлгәнташ сере» фильм-әкиәтен төшөрәләр
Фото:
Башҡортостанда Мәҙәниәт йылы тип иғлан ителгән 2014 йыл башында «Шүлгәнташ сере» фильм-әкиәтенең презентацияһы уҙасаҡ. Уны төшөрөүгә «Башҡортостан» телерадиокомпанияһы дәүләт унитар предприятиеһының «Тамыр» балалар һәм үҫмерҙәр телеканалына республика Президенты гранты бүленгәйне.
Телекомпанияның матбуғат хеҙмәтенән хәбәр итеүҙәренсә, проект өҫтөндә иң яҡшы ижади көстәр эшләне: режиссерҙар Рөстәм Аҙнабаев һәм Ләйсән Солтанғолова, оператор-ҡуйыусы Урал Ғатауллин, сценарий төҙөүсе Гөлназ Ҡолһарина, рәссамдар Арыҫлан Бикбаев һәм Альбина Шәһретдинова, тауыш режиссеры Людмила Романова.
Фильмда бәләкәй актерҙар Наҙгөл, Рөстәм, Данирҙан тыш, Ташбулат бабай ролендә сәхнә мэтры Салауат драмтеатры актеры, Башҡортостандың халыҡ артисы Рим Зыязетдинов ҡатнашты.
Тәбиғи шарттарҙа төшөрөүҙәр Бөрйән районының «Шүлгәнташ» ҡурсаулығы территорияһында барҙы. Костюмдарҙы Стәрлетамаҡтан билдәле кейеҙ йәйеү оҫталары Гүзәл Мөхәмәтйәрова менән Вера Мөхәметдинова текте.
«Республиканың үрҙә телгә алынған һәм башҡа халҡы ярҙамында һәм тырышлығында бик тиҙҙән бәләкәй тамашасылар сағыу, мауыҡтырғыс һәм, әлбиттә, изге әкиәт ҡарай аласаҡ», — тип ышаналар Башҡортостан юлдаш телевидениеһында.


c: text/html

text:
Шишмәлә физкультура-сәләмәтләндереү комплексы асылды
Бассейн һәм күнекмәләр залы менән спорт комплексы Шишмәлә асылды, тип хәбәр итә Башҡортостан Хөкүмәтенең матбуғат хеҙмәте.
Спорт объектының дөйөм майҙаны – биш мең квадрат метрҙан күберәк. Комплекс сменаһына 112 кешене ҡабул итә ала, мөмкинлектәре сикләнгән кешеләр өсөн спорт менән шөғөлләнеү мөмкинлеге ҡаралған.
Төҙөлөшкә «Башнефть» акционерҙар нефть компанияһы асыҡ акционерҙар йәмғиәте средстволарынан бүленгән 165 миллион һум тотонолған. Дүрт ҡатлы ҡоролманы 2012 йылдың июлендә күтәрә башлағандар.
— Физкультура комплексының төҙөлөшө Башҡортостан Президентының һәм Хөкүмәттең социаль сәйәсәтенең сағыу сағылышы булып тора, — тип билдәләне асыу тантанаһында БР Хөкүмәте Премьер-министрының беренсе урынбаҫары Рөстәм Мәрҙәнов. — Сәләмәт йәшәү тормошон формалаштырыу һәм күмәк физик культураны һәм спортты үҫтереү өҫтөнлөклө йүнәлештәрҙең береһе булып тора.
Һуңғы өс йылда республикала спорт объекттарын төҙөүгә, ремонтлауға һәм реконструкциялауға «Башнефть» 1,6 миллиард һумдан ашыу аҡса бүлгән. Эреләр иҫәбендә — Өфөлә Спорт һарайы, икенсе сиратта «Өфө-Арена», Туймазыла һәм Сибайҙа боҙ комплекстары. Шулай уҡ Тәтешле һәм Илеш райондарында физкультура-сәләмәтләндереү комплекстары.
Компанияның пландарында Күмертау ҡалаһында физкультура-сәләмәтләндереү комплексы һәм бөтә республика территорияһы буйлап күп функциялы спорт майҙансыҡтары төҙөлөшө.

robotstxt: allowed

filter: keep


text:
Рөстәм Хәмитов: «Яңы ысынбарлыҡ властан һәм бизнестан тығыҙ хеҙмәттәшлекте талап итә»Фото: БР Президенты матбуғат хеҙмәте
Рөстәм Хәмитов: «Яңы ысынбарлыҡ властан һәм бизнестан тығыҙ хеҙмәттәшлекте талап итә»
Рөстәм Хәмитов: «Яңы ысынбарлыҡ властан һәм бизнестан тығыҙ хеҙмәттәшлекте талап итә»Фото: БР Президенты матбуғат хеҙмәте
ӨФӨ, 2014 йыл, 21 октябрь. /«Башинформ» мәғлүмәт агентлығы, Илья Спиридонов/.
Башҡортостан Президенты Рөстәм Хәмитов бөгөн Өфөнөң «ВДНХ-Экспо» күргәҙмә комплексында асылған XIV Рәсәй энергетика форумында булды. Республика башлығы Мәскәү энергетика университеты профессоры, техник фәндәр докторы Виктор Кудряв менән осрашты һәм «йәшел энергетика»ға арналған пленар ултырышта сығыш яһаны.
Үҙенең сәләмләү телмәрендә Рөстәм Хәмитов, геосәйәси шарттарҙың көсәйгән хәлендә донъя һәм Рәсәй иҡтисадының үҫеше аҡрынайҙы, тип билдәләне. Шулай итеп, Башҡортостанда сәнәғәт производствоһы индексы 102,5 процент тәшкил итте.
— Яңы ысынбарлыҡ властан һәм бизнестан тығыҙ хеҙмәттәшлекте, бер-береңә ышаныуҙы, күп кенә өлкәләрҙә уртаҡ тырышлыҡты төҙәтеүҙе талап итә. Бизнестың, компанияның капиталлаштырыуын, табышын күтәреүгә йүнәлтелгән үҙ мәсьәләләрен генә хәл итеп ҡалмай, власҡа ярҙам итеүе бик ҙур әһәмиәткә эйә. Мөһим үҙ-ара килешеп эш итеү йүнәлештәренең береһе – энергия комплексын үҫтереү, — тип айырып әйтте Рөстәм Хәмитов.
Республиканың энергетика системаһы ҡеүәте буйынса Уралдың берләшкән энергия системаһына ингән туғыҙ төбәк энергия системаһының берәүһе булып тора һәм, 4,5 ГВт тәьмин итеп, уның дөйөм ҡеүәтенең унынсы өлөшөн тәшкил итә. Әммә, Президенттың әйтеүе буйынса, бөгөнгө көнгә ҡайнар сәнәғәт һәм торлаҡ төҙөлөшөн иҫәпкә алғанда был ғына етешмәй.
— Хәҙер Яңы Салауат йылылыҡ элекр үҙәгенең пар-газ ҡоролмаһы яңыртыла һәм төҙөлә. «5-се йылылыҡ электр үҙәге» буйынса эштәрҙе «Интер РАО ЕЭС» алып бара. Республикала энергия объекттары барлыҡҡа килһен өсөн тырышып эшләргә тейешбеҙ, — тип билдәләне Рөстәм Хәмитов.
Альтернатив энергетика әлеге ваҡытта был мәсьәләләрҙе хәл итеүгә тәьҫир итмәй һәм, республика башлығының әйтеүе буйынса, «башланғыс хәлендә» тора. Гидроэнергетика өлкәһендә йәмғеһе өс эре һыу электр станцияһы (Павловка, Нөгөш, Йомағужа һыу электр станциялары), 12 бәләкәй һәм микро-ГЭС эшләй. Был йүнәлеште үҫтереү өсөн ресурстар етерлек – күләме 100 мең кубометрҙан ашыу 120 һыуһаҡлағысы һәм быуа. Дөйөм ҡеүәте 40 МВт самаһы биш ҡояш электр станцияһы төҙөлә. 2001 йылдан алып Туймазы районында 2,2 МВт ҡеүәтенә эйә ел станцияһы эшләй.
— Беҙ башҡа альтернатив сығанаҡтар өҫтөндә эшләйбеҙ. Атап әйткәндә, малсылыҡ, үҫемлекселек, икенсел ресурс ҡалдыҡтарын артабан йылылыҡ һәм электр энергияһын бүлеп сығарыу менән газ алыу сығанаҡтары сифатында ҡулланыу. Әммә был бөтә сит үҙенсәлек, — тип иҫәпләй Рөстәм Хәмитов. — Бөгөнгө көнгә илебеҙҙә йәки республикабыҙҙа бындай төрҙөң ҡайнар үҫешен күҙ алдына килтереүе ҡыйын. Был бөтә фәҡирлек продукттары. Һәм улар ҙур энергетика булмаған урындарҙа мохтажлыҡ булғанда ғына ҡулланыласаҡ.
Республика өсөн ғәҙәттәге йылылыҡ энергетикаһын үҫтереү өҫтөнлөклө булып тора тигән ышаныста республика башлығы.
— Һис шикһеҙ, «йәшел», альтернатив энергетикаға ла ярҙам итергә, ҙур энергетиканы ныҡ ҡына үҫтереү тураһында уйларға кәрәк, — тип билдәләне Президент.
Иҫегеҙгә төшөрәбеҙ, Рәсәй энергетика форумы Башҡортостанда 2000 йылдан алып уҙғарыла. Быйыл ул Шанхай хеҙмәттәшлек ойошмаларында РФ Рәйеслек планына индерелгән. Үҙ докладтарын унда РФ, яҡын һәм алыҫ сит илдәрҙең алдынғы 100-ҙән ашыу энергетика тармағы эксперттары, федераль һәм төбәк закондар сығарыу һәм башҡарма власть вәкилдәре, алдынғы энергетика компаниялары етәкселәре ҡатнаша. Саралар программаһы менән шулай уҡ «Энергияны һаҡлау. Электротехника. Кабель» һәм «ШОС энергетикаһы» махсуслаштырылған күргәҙмәләр планлаштырылған.


text:
Өфөлә ШОС һәм БРИКС саммиттарында эшләү өсөн ирекмәндәрҙе уҡыта башлайҙар
ӨФӨ, 2014 йыл, 6 ноябрь. /«Башинформ» мәғлүмәт агентлығы, Әлим Фәйезов/.
2015 йылдың июлендә Өфөлә уҙасаҡ ШОС һәм БРИКС саммиттарында ирекмән булырға һәм һәм унда ҡатнашырға теләүселәр өсөн заявкалар ҡабул итеү тамамланды. Ойоштороусылар 9500-ҙән ашыу анкета ҡабул иткән. Уларҙың күбеһе – Өфө юғары уҡыу йорттары студенттарынан.
«Заявкалар 3 сентябрҙән алып ҡабул ителде. Билдәләп үтергә кәрәк, республика халҡы был проектҡа ҙур ҡыҙыҡһыныу белдерҙе: беҙ 9500-ҙән ашыу анкетаны студенттарҙан ғына түгел, «көмөш» йәштәге тип аталған кешеләрҙән дә ҡабул иттек. Бынан тыш, Ҡытайҙан, Ирандан, Тажикстандан, Ҡаҙағстандан һәм башҡа илдәрҙән студенттар үҙ милләт делегациялары менән эшләргә әүҙем теләк белдерҙе. Уларға яҡташтарына беҙҙең ҡала тураһында нимә һөйләргә барҙыр тип уйлайым, ни тиһәң дә улар ҡалабыҙҙы өйрәнеп һәм яратып та өлгөргән», — тип хәбәр итте «Өфө-2015» ШОС һәм БРИКС офис-төркөмө автономиялы коммерцияһы булмаған ойошма директоры Николай Фадеев.
Ағымдағы йылдың ноябренән алып 2015 йылдың майына тиклем ирекмәндәрҙе уҡытыу бер нисә этапҡа бүленгән. Тәүге дистанцион этабына дәғүә итеүселәрҙе яҡынса баһалауға һәм лидерҙарҙы асыҡлауға йүнәлтелгән бер нисә тест инә.
Һуңынан БР Президенты ҡарамағындағы Башҡортостан дәүләт хеҙмәте һәм идара итеү академияһында «Эшлекле коммуникациялар оҫталыҡтарын үҫтереү» тренинг программаһы буйынса уҡыуҙар башланасаҡ. Ирекмәндәр шулай уҡ ҡунаҡтарҙы урынлаштырыу объекттарында махсус уҡыуҙар үтәсәк.
Белем биреү планына тренинг программалары буйынса уҡытыу, йәштәштәре һәм башҡа мәҙәниәт вәкилдәре менән танышыу һәм аралашыу, шәхси үҫеш һәм аң даирәһен киңәйтеү: сәфәрҙәр, экскурсиялар, ҡаланың һәм республиканың төрлө мәҙәни сараларында һәм акцияларҙа ҡатнашыу инә.
Саммиттарҙа йәмғеһе 500 ирекмән эшләйәсәк. Һәр кем туҡланыу, юл йөрөү һәм волонтер формаһы менән тәьмин ителәсәк, тип хәбәр итте «Өфө-2015» ШОС һәм БРИКС офис-төркөмө» автономиялы коммерцияһы булмаған ойошмаһының матбуғат хеҙмәте һәм киң коммуникациялар департаменты әйҙәүсе белгесе Елена Арямнова.


text:
- Подробности
- Просмотров: 351
ҠОТОРОУ АУЫРЫУЫ, кеше һәм хайуандарҙың үҙәк нервы системаһын зарарлаған тәбиғи сығанаҡлы киҫкен инфекцион ауырыу. Ҡ.а. тыуҙырыусы — Rhabdoviridae ғаиләһенә ҡараған вирус.
Кешеләге Ҡ.а. Ауырыған хайуандар аша (тешләнгәндә, йәрәхәтләнгән тирегә, ауыҙҙың, күҙҙең, танауҙың лайлалы тиресәһенә һеләгәй эләккәндә) йоға. Вирус нервы көпшәһе аша тарала, баш һәм арҡа мейеһенә үтеп инеп, шеш барлыҡҡа килтерә. Инкубация осоро уртаса 10—55 көн (2 йылға тиклем) дауам итә, тешләнгән урын, йәрәхәттең тәрәнлеге һәм бәләгә тарыған кешенең йәшенә бәйле. Төп билдәләре: тешләнгән ерҙең ауыртыуы, ҡысытыуы, күңел төшөнкөлөгө, сәбәпһеҙ шомланыу, йоҡо ҡасыу; һуңғараҡ гидрофобия (һыу эсергә ынтылғанда йә ниәтләнгәндә ҡурылдай һәм йотҡолоҡ мускулдарының тартышыуы) һәм аэрофобия (ел өргәндә көҙән йыйырыу) м‑н характерланған ярһыу стадияһы үҫеш ала; күреү һәм ишетеү галлюцинациялары, аяҡ‑ҡул, тел һәм йөҙ мускулдары параличы барлыҡҡа килә; паралитик стадияла, параличтарҙан тыш, күпләп шайыҡ бүленеүе күҙәтелә һәм хәл еңеләй‑ гән кеүек тойола. Ауырыу 3—7 көн дауам итә, үлем м‑н тамамлана. Диагностика өсөн эпидемиологик анамнез, клиник һәм лаб. тикшереү мәғлүмәттәре файҙаланыла (нервы күҙәнәктәренең цитоплазмаһында Бабеш—Негри атамалы специфик тәнсәләр барлыҡҡа килеүе иң мөһим билдә булып тора). Дауалауҙың әлегә тиклем эффектив ысулдары эшләнелмәгән. Профилактика өсөн тешләнгән урынды һабынлы һыу м‑н йыуырға, шунан йод иретмәһе м‑н эшкәртергә һәм тиҙ генә (бер нисә сәғәт эсендә) вакцинация үткәрергә кәрәк (антирабик иммуноглобулин индереү ауырыуҙы алдан иҫкәртеүҙең берҙән‑бер сараһы булып тора). БР‑ҙа антирабик вакциналарҙы “Иммунопрепарат” пр‑тиеһының антирабик лаб. етештерәләр (С.С.Гильдина, А.В.Дулина, Д.В.Крутилина, В.М.Морогова, Н.А. Поспеева, Р.С.Шәфиева), 1976 й. — культураль антирабик вакцина (КАВ), 1988 й. таҙартылған ҡуйы КАВ етештерелә башлай.
Хайуандарҙағы Ҡ.а. Ҡ.а. вирусына төлкө, бүре, бесәй, һыйыр малы, эт, һарыҡ, кәзә, йылҡы — нығыраҡ, ҡоштар аҙыраҡ бирешеүсән. Вирусты һеләгәй м‑н бергә бүлеп сығарып, тешләгәндә йоҡтороусы хайуандар ауырыу сығанағы булып тора. Инкуба‑ ция осоро бер нисә тәүлектән бер йылға тиклем (уртаса 3—6 аҙна) дауам итә. Төп билдәләре: үтә ярһыусанлыҡ, ашарға ярамағанды ашау теләге, агрессивлыҡ, күпләп һеләгәй ағыу, параличтар. Һулыш мускулдары параличы үлемгә килтерә. Ҡ.а. диагностикалауҙа эпизоотологик, клиник һәм лаб. тикшереү мәғлүмәттәре ҡулланыла. Дауалау уҙғарылмай. Иҫкәртеү: эттәрҙе теркәп барыу һәм йыл һайын вакцинация үткәреү, хужаһыҙ эт һәм бесәйҙәрҙе юҡ итеү, көтөүлектәрҙә, фермаларҙа а.х. малдарын ҡырағай йыртҡыстар һөжүменән һаҡлау һ.б. Кешене тешләгән хайуанды айырып тоталар (10 тәүлек эсендә унда Ҡ. билдәләре булмаһа, кешегә ауырыу йоҡмаған, тип уйларға нигеҙ бар). Ағыуланған хайуандарҙы тиҙ арала юҡ итәләр, үләкһәләрен яндыралар. Ауырыу асыҡланғанда, халыҡ йәшәгән ерҙәр һәм хужалыҡтар хәүефле тип билдәләнә. Хәүефле хайуандар даими күҙәтеү аҫтында була (тәүлегенә 3 тапҡыр ветеринар тикшереү үткәрәләр). Башҡортостанда 2009 й. — 380, 2010 й. — 310, 2011 й. 85 ауырыу осрағы теркәлгән. БР‑ҙа Ҡ.а. эпизоотологияһын тикшереү һәм диагностикалау ысулдарын эшләү м‑н М.С.Ғайсаров, Ш.А.Тәтегәсов, С.Р.Янбарисова һ.б. шөғөлләнгән.
И.Ф.Әбсәләмов, Р.С.Солтанов, Ғ.З.Хазиев
Тәрж. М.М.Хәйҙәров


text:
Ҡарҙан таҙартыу техникаһы Башҡортостанда тәүлек әйләнәһенә дежур итәсәк
Башҡортостан хөкүмәте күрһәтмәһе менән ҡышҡы осорҙа республиканың автомобиль юлдарындағы ҡар һалыу, һауа торошона бәйле башҡа төрлө хәүефле күренештәр эҙемтәләрен, стихиялы бәлә-ҡазаларҙы бөтөрөү өсөн техника бүлеүсе ойошмаларҙың исемлеге раҫланды.
Был ҡышҡы осорҙа автоюлдарҙы өҙлөкһөҙ һәм хәүефһеҙ эксплуатациялауҙы тәьмин итеү маҡсатында эшләнә, тип аңлаттылар республика Хөкүмәтенең матбуғат хеҙмәтендә.
Юл хужалығы идаралығына юл-эксплуатацион ойошмалар эшен федераль юл ойошмалары һәм муниципаль власть органдары менән берлектә ойошторорға ҡушылған.
Бөтә милек формаһындағы ойошмаларға ла, ял һәм байрам көндәрен дә индереп, ҡарҙан таҙартыу техникаһының тәүлек әйләнәһенә әҙер тороуын тәьмин итергә кәңәш ителгән.


text:
Яңы йыл каникулдарында «Өфө» аэропортында хәрәкәт расписаниеһы үҙгәрә
Яңы йыл байрамы көндәрендә пассажирҙар ағымы кәмеүгә бәйле күпселек авиакомпаниялар һауа суднолары хәрәкәте расписаниеһына үҙгәрештәр индерҙе, тип хәбәр иттеләр «Өфө» аэропортының матбуғат хеҙмәтенән.
31 декарҙән алып 2014 йылдың 8 ғинуарына тиклем ваҡытлыса 66 рейс туҡтатылған, уларҙың күптәре – Мәскәүгә һәм Санкт-Петербургҡа. Аэропорт был көндәрҙә ҡәҙимге режимда эшләйәсәк. Расписаниены аэропорттың рәсми сайтында аныҡларға мөмкин.


text:
Бәләбәй районында ҡатнаш аҙыҡ етештереү буйынса завод төҙөү планлаштырыла
Башҡортостан Президенты Рөстәм Хәмитов бөгөн Бәләбәй районында ҡатнаш аҙыҡ заводын төҙөү мөмкинлеген тикшерҙе. Республиканың был районына эш сәфәре барышында Рәстәм Хәмитов Приют ҡасабаһындағы «67-се икмәк базаһы» ябыҡ акционерҙар йәмғиәте менән дә танышты.
Был предприятиеның етәкселеге Бәләбәй районында ҡатнаш аҙыҡ етештерәсәк ҙур завод төҙөргә ниәтләй. Проект бюджеты яҡынса 400 млн һум менән баһалана. Әлеге ваҡытта уның инфраструктураһын булдырырға, тупраҡҡа анализ эшләргә һәм ошонан һуң ғына объект төҙөләсәк урынды билдәләргә кәрәк.
Бынан тыш, Приют икмәк базаһында элеватор эшләй, уның төп проблемаһы иген дефицитына ҡайтып ҡала. БР Ауыл хужалығы министрлығының мәғлүмәттәренә ярашлы, был яҡын-тирәләге райондарҙың ашлыҡтан ҙур уңыш алмауына бәйле.
Рөстәм Хәмитов предприятие етәкселеге менән берлектә элеваторҙы 2012 йылғы уңышты ҡабул итеүгә әҙерләү мәсьәләһен ҡараны. Ул йәнә «67-се икмәк базаһы» йәмғиәтенең уҙған йылдағы иҡтисади күрһәткестәре менән дә ҡыҙыҡһынды.
Президентҡа һөйләүҙәренсә, Приюттың был предприятиеһы аяғында ныҡ тора. Миҫал өсөн, 2011 йылда ул 21 млн һумдан ашыу саф табыш алған.
Рөстәм Хәмитов фекеренсә, Бәләбәй районында ҡатнаш аҙыҡ заводы төҙөү — «ҡыҙыҡлы, һәйбәт проект». Ҡатнаш аҙыҡ етештереү заводы үҙ эшен 2015 йылда башлаясаҡ, тип күҙаллана.


text:
Төньяҡ-Көнбайыш федераль округ
Төньяҡ-Көнбайыш федераль округ — Рәсәйҙең европа өлөшөнөң төньяғында урынлашҡан административ ойошма. 2000-се йылдың 13-сө майында Рәсәй Федерацияһының президенты указы менән ойошторолған. Рәсәйҙең европа өлөшөнөң төньяғында һәм төньяҡ-көнбайышында урынлашҡан һәм үҙ эсенә 11 Рәсәй Федерацияһының субъектрын индерә:Карелия һәм Коми республикалары, Архангельск, Вологда, Мурманск, Ленинград, Новгород, Псков, Калининград өлкәләре, Ненец автономиялы округы, Санкт-Петербург ҡалаһы. Федераль кимәлдәге ҡала Санкт-Петербург округтың үҙәге булып булып тора.
Төньяҡ-Көнбайыш федераль округ отошло геополитик урын алып тора — Финляндия, Норвегия, Польша, Эстония, Латвия, Литва, Белорусь менән сикләшә, Балтик, Аҡ, Баренцев, Ҡыҙыл диңгеҙҙәренә сығыш бар.
Округ территорияһы Рәсәй Федерацияһының 9,8% майҙанын биләй.
Төньяҡ-Көнбайыш федераль округта 2009 й. 1 ғинуарына ҡарата халыҡ һаны — 13 462 000 кеше[1] (Рәсәй халҡының 9,5 %). Ҡалала йәшәүселәр төп халыҡ булып тора.
Йөкмәткеһе
Хоҡуҡи-административ торошо[үҙгәртергә | вики-тексты үҙгәртергә]
Федераль округ Рәсәй Федерацияһының административ берәмеге булып иҫәпләнмәй, йәғни Рәсәй Федерацияһының субъекты түгел[2].
Эре ҡалалары[үҙгәртергә | вики-тексты үҙгәртергә]
- Санкт-Петербург
- Калининград
- Архангельск
- Череповец
- Мурманск
- Петрозаводск
- Вологда
- Сыктывкар
- Бөйөк Новгород
- Псков
- Северодвинск
- Ухта
- Бөйөк Луки
- Гатчина
- Воркута
- Печора
- Котлас
Округтың составы[үҙгәртергә | вики-тексты үҙгәртергә]
Иҡдисады[үҙгәртергә | вики-тексты үҙгәртергә]
Ненец автономиялы округында, Комиҙың байтаҡ өлөшөндә, Архангельскиҙың төньяғында һәм Мурманск өлкәләрендә болансылыҡ, ҡиммәт тиреле йәнлеккә һунар һәм балыҡсылыҡ таралған. Карелияла, Комиҙың көньяғында һәм Архангельск өлкәләрендә шулай уҡ һөтлө малсылыҡ (эре мөгөҙлө мал) урындары менән игенселек бар.
Урман, ағас эшкәртеү һәм целлюлоза-ҡағыҙ сәнәғәттәре округта төп сәнәғәт төрҙәре булып тора. Сеймал табыу сәнәғәтенән Комилағы нефть сәнәғәтен, Мурманск өлкәһендә тимер һәм никель рудаларын сығарыу, Карелияның көньяғында мәрмәр, һәм Ленинград, Новгород һәм Вологда өлкәләрендә торф сығарыу тураһында әйтеп китеү мөһим.
Халҡы һәм милли составы[үҙгәртергә | вики-тексты үҙгәртергә]
Дөйөм бөтә рәсәй халыҡ иҫәбенә (2002 йылдың 9 октябры) ҡарағанда, Төньяҡ-Көнбайыш федераль округында 13 974 466 кеше йәшәй, йәғни Рәсәйҙең 9,63% халҡын тәшкил итә. Санкт-Петербург һәм Ленинград өлкәһе халыҡтың яртыһын тиерлек тәшкил итә. Бөтә ҡалған халыҡ аҙ уранлашҡан ҙур региондарҙа йәшәй. Милли состав:
- Урыҫтар — 12 002 788 кеше (85,89 %)
- Үҙ милләтен күрһәтмәгән кешеләр — 453 193 кеше (3,24 %)
- Украиндар — 377 456 кеше (2,7 %)
- Комиҙар — 267 607 кеше (1,91 %)
- Белорустар — 235 038 кеше (1,69 %)
- Татарҙар — 84 685 кеше (0,61 %)
- Карелдар — 73 611 кеше (0,53 %)
- Әрмәндәр — 46 271 кеше (0,33 %)
- Әзербайджандар — 44 452 кеше (0,32 %)
- Еврейҙар — 43 836 кеше (0,31 %)
- Немцтар — 30 030 кеше (0,21 %)
- Финдар — 27 947 кеше (0,2 %)
- Сыуаштар — 26 608 кеше (0,19 %)
- Литвалылар — 21 027 кеше (0,15 %)
- Сиғандар — 18 790 кеше (0,13 %)
- Поляктар — 17 684 кеше (0,13 %)
Төньяҡ-Көнбайыш федераль округтағы президенттың тулы хоҡуҡлы вәкилдәре[үҙгәртергә | вики-тексты үҙгәртергә]
- Виктор Васильевич Черкесов 2000 йылдың 18 майынан башлап 2003 йылдың 11 мартыны тиклем
- Валентина Ивановна Матвиенко 2003 йылың 11 мартынынан башлап 2003 йылдың 1 ноябрь айына тиклем
- Илья Иосифович Клебанов 2003 йылдың 25 ноябрь айынан башлап
Төп хәрби объекттар[үҙгәртергә | вики-тексты үҙгәртергә]
- Плесецк космодромы (Архангельск өлкәһе);
- Ядерлы һынау үткәреү полигоны (Яңы Ер);
- Балтик һәм Төньяҡ флоттар хәрби-диңгеҙ базалары;
- Санкт-Петербург тирәләй һауанан килгән һөжөмгә ҡаршы торош войско түңәрәге
- «Дарьял» радиолокация станцияһы Печорала.
Иҫкәрмәләр[үҙгәртергә | вики-тексты үҙгәртергә]
- ↑ Российский статистический ежегодник — 2009 г. Численность населения по субъектам Российской Федерации
- ↑ Российская Федерация состоит из республик, краев, областей, городов федерального значения, автономной области, автономных округов — равноправных субъектов Российской Федерации (Конституция РФ, ст.5, п.1)


text:
Мәҙәни яңылыҡтар
Зәңгәр йәки йәшел күҙле башҡорттарҙы «Урал мираҫы» милләт-ара этнофорумына арналған Light Bashkirs фотопроектында ҡатнашырға саҡыралар.
Проект башҡорттарҙың тышҡы ҡиәфәте хаҡындағы төшөнсәне киңәйтеүгә һәм халыҡ-ара баҫмаларҙың иғтибарын халыҡтың этник мәҙәниәтенә йәлеп итеүгә йүнәлтелгән. «Ғәҙәттә, башҡорттар ҡуңыр йөҙлө, һоро күҙле, азиат йәки монголоид тибындараҡ. Ләкин улар араһында зәңгәр һәм йәшел күҙлеләре лә осрай», — тип яҙа ойоштороусылар.
Кастингтың беренсе этабы 30 июндә тамамлана. Һайлап алыуҙы үткәндәр 7- 9 июлдә Иглин районында «Урал мираҫы» этнофорумы барышында этностилләштерелгән фотосессияла ҡатнаша.


text:
«Европа – Көнбайыш Ҡытай» халыҡ-ара транспорт маршрутын асыу сиктәрендә хеҙмәттәшлек тураһында килешеү төҙөлдө Фото: Башҡортостан Республикаһы Башлығы сайтынан
«Европа – Көнбайыш Ҡытай» халыҡ-ара транспорт маршрутын асыу сиктәрендә хеҙмәттәшлек тураһында килешеү төҙөлдө
«Европа – Көнбайыш Ҡытай» халыҡ-ара транспорт маршрутын асыу сиктәрендә хеҙмәттәшлек тураһында килешеү төҙөлдө Фото: Башҡортостан Республикаһы Башлығы сайтынан
ӨФӨ, 2015 йыл, 19 июнь. /«Башинформ» мәғлүмәт агентлығы/.
18 июндә XIX Петербург иҡтисади форумында Рәсәй биләмәһендә «Европа – Көнбайыш Ҡытай» халыҡ-ара транспорт маршрутын асыу сиктәрендә хеҙмәттәшлек һәм мәғлүмәт менән алмашыу тураһында килешеүгә ҡул ҡуйылды, тип хәбәр итә Башҡортостан Башлығының матбуғат хеҙмәте.
Документҡа Башҡортостан Башлығы Рөстәм Хәмитов, Татарстан Президенты вазифаһын ваҡытлыса башҡарыусы Рөстәм Миңлеханов, Ырымбур өлкәһе губернаторы Юрий Берг, «Проектлы финанслауҙың федераль үҙәге» асыҡ акционерҙар йәмғиәтенең идара итеүсе директоры Илья Пономарев һәм «Рәсәй автомобиль юлдары» дәүләт компанияһы идараһы рәйесе Сергей Кельбах ҡул ҡуйҙы.
Өс йылға иҫәпләнгән килешеү юл тармағында дәүләт-шәхси партнерлыҡ проекттарын ғәмәлгә ашырыу өлкәһендә мәғлүмәт, тәжрибә менән алмашыуҙы, шулай уҡ «Европа – Көнбайыш Ҡытай» транспорт маршрутын асыу сиктәрендә инвестиция проекттарын әҙерләгәндә оҙайлы хеҙмәттәшлек булдырыуҙы күҙ уңында тота.
«Европа – Көнбайыш Ҡытай» халыҡ-ара транспорт маршрутының дөйөм оҙонлоғо 8 445 километр тәшкил итә. Шуларҙың 2 233 километры Рәсәй биләмәһенән, 2 787 километры – Ҡаҙағстан, 3 425 саҡрымы Ҡытай Халыҡ Республикаһы аша үтәсәк.
Халыҡ-ара транспорт коридорын булдырыу «Баулы – Күмертау» автомобиль юлын төҙөүҙе күҙ уңында тота. Артабан ул федераль әһәмиәттәге «Өфө – Ырымбур» автомобиль юлына тоташасаҡ. Трассаның Башҡортостан биләмәһендәге дөйөм оҙонлоғо 282 саҡрым тәшкил итәсәк.


text:
Йәшел помидорҙы йыуып, мейестә йомшарғансы бешереп алырға ла ит турағыс аша үткәрергә. Тәменә ҡарап тоҙ, борос өҫтәргә, үҫемлек майында ҡыҙҙырылған ваҡ ҡына һуғандарҙы һалырға. Буталған ҡатнашмаларҙы ярты литрлы банкаларға һалырға (3/4). Өҫтөнә ҡайнар томат соусы ҡойоп, ярты сәғәт стерилләгәс, банкаларҙы ҡапларға.
Томат соусы өсөн бешкән ҡыҙыл помидорҙар 20 минут быҡтырыла һәм иләк аша үткәрелә. Эҫе ҡатнашмаға тәмләп лавр япрағы, бөртөклө борос, ваҡланған йәшел тәмләткес үләндәр, һарымһаҡ, шәкәр, тоҙ һалып, 2-3 минут бешерергә.
Салат, тоҙланған йәшелсә, рассольник, борщ, ҡайнатма, компот... Ниҙәр генә юҡ Нуриман районының Ҡыҙылъяр ауылында йәшәгән Дания менән Альфред Хәлимовтарҙың ҡышҡы запастарында.
— Нимәләр үҫмәй, тиһәгеҙ, дөрөҫөрәк булыр, — тип яуап ҡайтарҙы.
Күптәрҙең баҡсалары йәшәгән ерҙәренән ситтә урынлашҡан. Бигерәк тә ҡала кешеләренеке. Шуға күрә баҡса өйөн даими ҡарап, тикшереп торорға кәрәк. Беренсенән, үҙегеҙ менән алып ҡайта торған әйберҙәрҙе айырып ҡуйығыҙ. Түшәк, урын-ер ҡаралтыларын, таҫтамалдарҙы, кейем-һалымды һауа үтеп инерлек ҡаптарға тултырығыҙ. Көйәгә ҡаршы сара һалырға ла онотмағыҙ.


text:
- Подробности
- Просмотров: 474
“ГИДРОМАШ”, а.х., юл-төҙөлөш һәм махсус хәрәкәтсән техниканың башҡа төрҙәрен комплектлаштырыу өсөн гидростатик трансмиссиялар, гидрокүләмле күсергестәр, аксиаль-бешкәкле гидронасостар, гидромоторҙар (ҡара: Гидравлик двигателдәр); нефть скважиналарын ремонтлау өсөн ҡорамалдар һ.б. етештереү пр-тиеһы. 1977 й. Салауат ҡ. ойошторола, 1978 й. “Кардан” з-ды булараҡ файҙаланыуға тапшырыла, 1995 й. алып “Салаватгидромаш” ААЙ, 2003 й. башлап “Г.”, 2014 й. ябыла. Составына механик эшкәртеү, йыйыу, һынау, тимерлек-преслау, гальваник-термик, ағас эшкәртеү цехтары; инструменттар, стандарт булмаған ҡорамалдар, резина-техник изделиелар һәм пластмасса производстволары ингән. 2005 й. 558 кеше эшләгән. Продукцияһы БР-ҙа һәм РФ-тың башҡа төбәктәрендә һатылған, яҡынса 40%-ы АҠШ, Европа һәм Көньяҡ-Көнсығыш Азия илдәренә сығарылған.
Тәрж. Г.Ҡ.Ҡунафина


text:
Һыу турғайы
Һыу турғайы, (урыҫ.обыкновенная оляпка, йәки белобрюхая оляпка) (лат. Cinclus cinclus) — турғайҙар отрядынан булған ҡош.
Йөкмәткеһе
Ҡылыҡһырлама[үҙгәртергә | вики-тексты үҙгәртергә]
Ҙурлығы сыйырсыҡтай.Ҡыҫҡа ҡойроҡло, тығыҙ ҡауырһынлы ҡош. Һырты һоро, ҡанаттары ҡара.Ҡорһағы һоро, түше аҡ. Башҡа ҡоштар менән бутарлыҡ түгел. Тауышы киҫкенгенә: «зирк-зирк» Яңғырауыҡлы сырҡылдап һайрай.
Тереклек итеүе[үҙгәртергә | вики-тексты үҙгәртергә]
Шаршылары күп булған таҙа һалҡын һыулы йылғалар тирәһендә йәшәй. Ултыраҡ ҡош. Урыны менән киң генә таралған. Ояһын мүктән эшләй, һыу өҫтөндәге ботаҡтарға, тамырҙарға, өңөлгән яр йәки гөрләүектәр аҫтына ҡора.
Туҡланыуы[үҙгәртергә | вики-тексты үҙгәртергә]
Ваҡ балыҡ, йотҡостар. селбәрәләр, һыу бөжәктәре менән туҡлана.
Үрсеүе[үҙгәртергә | вики-тексты үҙгәртергә]
Инә ҡош 4-6 бөртөк аҡ йомортҡа һала. Ҡоштар аталы- иәле 15-17 көн баҫалар. 14-27 көндә ҡошсоҡтар ояларын ташлай.
Төрҙәштәре[үҙгәртергә | вики-тексты үҙгәртергә]
Диалекттарҙа әйтелеше[үҙгәртергә | вики-тексты үҙгәртергә]
аҡтүш турғай, сумғалаҡ, сумғалаҡ турғай.
Әҙәбиәт[үҙгәртергә | вики-тексты үҙгәртергә]
- Э. Ф. Ишбирҙин. Башҡортостан ҡоштары. Өфө, 1986. — 104-се бит.
- В. К. Рябицев, А. В. Рябицев. Птицы Ямало-Ненецкого автономного округа: справочник-определитель — Екатеринбург: Издательство Уральского университета, 2010. — 448 б. — ISBN 978-5-7996-0507-0.


text:
Хәйбулла районында тыл хеҙмәтсәндәре өсөн концерт ойошторолдо
Еңеү көнө алдынан Хәйбулла районының Аҡъяр ауылында тыл хеҙмәтсәндәре өсөн «Һуғыш балалары – тыл ветерандары» байрам концерты ойошторолдо, тип хәбәр иттеләр район хакимиәтенең мәғлүмәт-аналитика бүлегенән.
Тыл хеҙмәтсәндәре алдында сәләмләү һүҙе менән хакимиәт башлығының беренсе урынбаҫары Ирек Сураҡов сығыш яһаны. Ул тыл хеҙмәтсәндәренең Бөйөк Еңеүгә ҙур өлөш индереүен билдәләне, байрам ҡунаҡтарына уларҙың һуғыш ваҡытындағы һәм унан һуңғы осорҙағы ауыр хеҙмәте өсөн рәхмәт белдерҙе, сәләмәтлек, именлек теләне.
Ҡунаҡтар иғтибарына Башҡорт дәүләт драма театры артистары һәм «Гәлсәр һандуғас» конкурсы лауреаттарының концерт программаһы тәҡдим ителде.


text:
2018 йылға төбәктә бюджет өлкәһе хеҙмәткәрҙәренең уртаса эш хаҡы 38774 һумға етергә тейеш
Алдан иҫәпләүҙәр буйынса, Башҡортостанда бюджет өлкәһе хеҙмәткәрҙәренең уртаса эш хаҡы, инфляция кимәлен иҫәпкә алғанда, 2018 йылға, 2012 йыл кимәле менән сағыштырғанда, 38774 мең һумға тиклем, йәғни ике тапҡырға тиерлек артырға тейеш.
БР Хеҙмәт һәм халыҡты социаль яҡлау министрлығы коллегияһы ултырышында билдәләнеүенсә, бюджет өлкәһе хеҙәткәрҙәренең эш хаҡын арттырыу мәсьәләһе республикала эҙмә-эҙлекле хәл ителә. Иҫегеҙгә төшөрәбеҙ, 2012 йылдың 1 июленән бюджет өлкәһенең дәүләт һәм муниципаль учреждениелары хеҙмәткәрҙәренең эш хаҡы 14 процентҡа арттырылды.
Бынан тыш, бюджет өлкәһе хеҙмәткәрҙәренең эш хаҡын арттырыуға Рәсәй Президентының 597-се Указы йүнәлтелгән, ул Башҡортостанда бюджет өлкәһендә эшләгән 175 мең кешегә ҡағыла.
Башҡортостандың хеҙмәт һәм халыҡты социаль яҡлау министры Ленара Иванова хәбәр итеүенсә, «2013 йылдың беренсе кварталында әлеге Указды тормошҡа ашырыу буйынса саралар планын раҫлау планлаштырыла, унда был документтың барлыҡ положениелары иҫәпкә алынасаҡ».


text:
Стәрлетамаҡтың сүп-сарҙы сорттарға айырыу станцияһы ҡалдыҡтарҙан 40 файҙалы компонент алаФото: Олег Яровиков
Стәрлетамаҡтың сүп-сарҙы сорттарға айырыу станцияһы ҡалдыҡтарҙан 40 файҙалы компонент ала
Стәрлетамаҡтың сүп-сарҙы сорттарға айырыу станцияһы ҡалдыҡтарҙан 40 файҙалы компонент алаФото: Олег Яровиков
Стәрлетамаҡтың «Вториндустрия» яуаплылығы сикләнгән йәмғиәте — сүп-сарҙы сорттарға айырыу буйынса заманса комплекс 2012 йылдың декабрендә файҙаланыуға тапшырылды. Ул йылына йөҙ мең тоннанан ашыу ҡаты көнкүреш ҡалдыҡтарын эшкәртеүгә һәләтле. Ҡалдыҡтарҙың яртыһы ҡайтанан эшкәртеүгә йүнәлтелә, уларҙан 40 төр файҙалы компонент алына. Сүп-сарҙы сорттарға айырыу станцияһы эшмәкәрлеге менән Стәрлетамаҡ буйлап эш сәфәре барышында Башҡортостан Президенты Рөстәм Хәмитов танышты.
2001 йылдан башлап Стәрлетамаҡтағы ҡалдыҡтар ҡаты көнкүреш ҡалдыҡтары полигонына сығарып түгелә. Проектҡа ярашлы, полигондың беренсе сираты мөмкинлектәре 2012 йылға тиклем иҫәпләнгән ине, әммә сүп-сарҙы сорттарға айырыу комплексын асыу уға оҙағыраҡ эшләргә мөмкинлек бирҙе. Шуға өҫтәп, 2014 йылдың май-июнь айҙарында полигондың икенсе сираты файҙаланыуға тапшырыласаҡ. Ул ҡаланы йәнә 40 йыл самаһы хеҙмәтләндерәсәк, тип көтөлә.
Эшләй башлағандан алып сүп-сарҙы сорттарға айырыу комплексы яҡынса 240 мең кубометр ҡаты көнкүреш ҡалдыҡтары ҡабул иткән. Уларҙы сорттарға айырғандан һәм тығыҙландырғандан һуң, полигонға 13,7 мең кубометр сүп-сар сығарып түгелгән.
Алдағы ваҡытта бында Санк-Петербургтан ҙур габаритлы ҡалдыҡтарҙы ваҡлау өсөн тәғәйенләнгән «Шредер» ҡоролмаһы килтереләсәк. Ул ваҡытта полигон ресурстары 60 йылға етәсәк. Заманса полигон төҙөүгә йәмғеһе 100 миллион һумдан ашыу аҡса йүнәлтелгән, 2013 йыл аҙағынаса йәнә 60 миллион һум бүлеү планлаштырыла.
Киләсәктә республиканың Стәрлетамаҡ районында ҡалдыҡтарҙы эшкәртеү һәм утилләштереү буйынса пилот проектын тормошҡа ашырыу планлаштырыла. Ул Ғафури һәм Ауырғазы райондарын, Салауат һәм Ишембай ҡалаларын үҙ эсенә аласаҡ.
— Һеҙ ҙур эш эшләнегеҙ, — тине Рөстәм Хәмитов, эшҡыуарҙарға мөрәжәғәт итеп. – Был республикала тәүге заманса сүп-сарҙы сорттарға айырыу комплексы булып тора. Ярҙам итәсәкбеҙ.
Башҡортостан Президенты билдәләүенсә, ҡалдыҡтарҙы утилләштереү өлкәһендә тәртип булдырырға кәрәк. Сентябрь урталарына тиклем республика Хөкүмәтендә был темаға арналған махсус кәңәшмә үткәреү планлаштырыла.


text:
Төбәктә Греция инвесторҙары халыҡ-ара экологик үҙәк төҙөргә ниәтләйФото: Ынйы Шафиҡова
Төбәктә Греция инвесторҙары халыҡ-ара экологик үҙәк төҙөргә ниәтләй
Төбәктә Греция инвесторҙары халыҡ-ара экологик үҙәк төҙөргә ниәтләйФото: Ынйы Шафиҡова
ӨФӨ, 2016 йыл, 30 август. /«Башинформ» мәғлүмәт агентлығы, Гөлфиә Акулова/.
Йәрмәкәй районында эш сәфәре менән Грецияның Милли экологик тикшеренеүҙәр үҙәге делегацияһы (РАКОЕ) булып китте. Уларҙың маҡсаты экологик яҡтан таҙа ауыл хужалығы продукцияһын етештереү өсөн шарттарҙы өйрәнеү ине. РАКОЕ президенты профессор Панайотис Христодулакис һәм ойошманың төп ғилми хеҙмәткәре профессор Панайотис Яннакопулос делегация составында булды.
Район хакимиәтендә хәбәр итеүҙәренсә, ҡунаҡтар етештереү, инфраструктура һәм социаль объекттарҙы ҡарап сыҡты, район активы менән муниципалитет биләмәһендә берлектәге проекттарҙы тормошҡа ашырыу мәсьәләләрен тикшерҙе. Делегация Йәрмәкәй һыу һаҡлағысын, таҙа тоҡомло аттар үрсетеү менән дан тотҡан «Родина» агрофирмаһын, «Толпар» яуаплылығы сикләнгән йәмғиәтенең ҡымыҙ етештереү цехын ҡараны.
Эш сәфәре Казбей биләмәһендә тамамланды. Күпсәнәй йылғаһы буйында урынлашҡан элекке ҡасабала эшҡыуар Юрий Макаров эсәр һыу етештереүсе цех асҡан. «Кристальный родник» һыуының сифатына 94 анализ яһалған.
Греция инвесторҙары район менән хеҙмәттәшлек итеүгә ҙур ҡыҙыҡһыныу белдерҙе. Атап әйткәндә, «Кульчум» студент һауыҡтырыу лагерында халыҡ-ара экологик үҙәк асыу тураһында ҡарар ҡабул ителде.


text:
Ел
Ел — ер өҫтөндә һауаның хәрәкәт итеүе[1]. Ел ер өҫтөндә һауа баҫымының тигеҙ булмауынан барлыҡҡа килә. Ер өҫтө тигеҙ йылынмай, шуға һауа баҫымы үҙгәреүсән. Ел юғары баҫым өлкәһенән түбән баҫым өлкәһенә йүнәлә. Ел төрлө йүнәлештә һәм тиҙлектә иҫергә мөмкин. Елдең тиҙлеге юғары булған һайын, көсө ле арта.
Ерҙә ел тип һауа ағымының горизонталь йүнәлештә хәрәкәтен арайҙар; башҡа планеталарҙа ел тип планетала булған газ ағымын атайҙар. Ҡояш системаһында көслө елдәр Нептун һәм Сатурнда күҙәтелә. Ҡояш еле тип космов киңлнгендә Йондоҙҙоң һирәгәйтелгән газдары ағымын әйтәләр. Планета еле тип планета атмосфераһының дегазацияланған газдарының космос киңлегендәге ағымын әйтәләр.
Елдәр масштабы, тиҙлеге һәм тирә-яҡ мөхиткә тәьҫир итеүе буйынса квалификациялана.
Литература[үҙгәртергә | вики-тексты үҙгәртергә]
- Воейков А. И. Ветер // Брокгауз һәм Ефрондың энциклопедик һүҙлеге: 86 томда (82 т. һәм 4 өҫтәмә том) — СПб., 1890—1907. (рус.)
Һылтанмалар[үҙгәртергә | вики-тексты үҙгәртергә]
Иҫкәрмәләр[үҙгәртергә | вики-тексты үҙгәртергә]
- ↑ Фәнни-техник һүҙлектә төшөнсә (рус.)


text:
Бушлай хосусилаштырып ҡалығыҙ
30 января 2013 йыл | Йәмғиәт
Дәүләт һәм муниципаль торлаҡ фондынан торлаҡты халыҡҡа хосусилаштырыу юлы менән биреү ваҡыты мартта тамамлана.
1998 йылдан республиканың 650 мең самаһы кешеһе фатирын йә йортон хосусилаштырған. Был процестың иң ҡыҙыу мәле 2001 йылға тура килә. Унан һуң хоҡуҡтарҙы теркәү кәмей төшкән. Илдә бушлай хосусилаштырыу ваҡыты бер нисә тапҡыр күсерелде. Мәҫәлән, 2010 йылда ул эшкә нөктә ҡуйылырға тейеш ине, әммә халыҡтың бөтөнөһө лә хоҡуҡтарын файҙаланмауын иҫәпкә алып, 2013 йылдың беренсе мартына тиклем оҙайтылды.
1998 йылдан республиканың 650 мең самаһы кешеһе фатирын йә йортон хосусилаштырған. Был процестың иң ҡыҙыу мәле 2001 йылға тура килә. Унан һуң хоҡуҡтарҙы теркәү кәмей төшкән. Илдә бушлай хосусилаштырыу ваҡыты бер нисә тапҡыр күсерелде. Мәҫәлән, 2010 йылда ул эшкә нөктә ҡуйылырға тейеш ине, әммә халыҡтың бөтөнөһө лә хоҡуҡтарын файҙаланмауын иҫәпкә алып, 2013 йылдың беренсе мартына тиклем оҙайтылды.


text:
2013 йылда Башҡортостан Контроль-иҫәп палатаһы 8 миллиард һумдан ашыу суммалыҡ боҙоуҙар асыҡлағанФото: Олег Яровиков
2013 йылда Башҡортостан Контроль-иҫәп палатаһы 8 миллиард һумдан ашыу суммалыҡ боҙоуҙар асыҡлаған
2013 йылда Башҡортостан Контроль-иҫәп палатаһы 8 миллиард һумдан ашыу суммалыҡ боҙоуҙар асыҡлағанФото: Олег Яровиков
2013 йылда Башҡортостан Контроль-иҫәп палатаһы 88 контроль һәм эксперт-аналитик сара үткәргән, республика бюджет системаһынан средстволар килгәндә һәм улар менән файҙаланғанда, дәүләт мөлкәте менән идара иткәндә 8 миллиард һумдан ашыу суммалыҡ боҙоуҙар һәм етешһеҙлектәр асыҡланған. Был хаҡта 30 ғинуарҙа БР Контроль-иҫәп палатаһы коллегияһы ултырышында билдәле булды, уның эшендә БР Хөкүмәте премьер-министрының беренсе урынбаҫары Рөстәм Мәрҙәнов, республика Йәмәғәт именлеге ведомство-ара советы секретары Рәмил Исҡужин ҡатнаштылар.
— Ул был средстволар урланған тигәнде аңлатмай, — тип билдәләне БР Контроль-иҫәп палатаһы рәйесе Салауат Харасов. — Боҙоуҙарҙың байтаҡ күләме дәүләт ресурстарын нигеҙһеҙ һәм файҙаһыҙ ҡулланыу менән бәйле. 2 миллиард 200 миллион һум аҡса кире ҡайтарылған, 700 миллион һумдан ашыу суммалыҡ бюджет юғалтыуҙарына ҡаршылыҡ ҡуйылған.
2013 йылда аудиторҙар мәктәпкәсә белем биреү һәм һаулыҡ һаҡлау өлкәһендә средстволар менән ҡулланыуҙы тикшергән, ветерандарға, инвалидтарға һәм йәш ғаиләләргә дәүләт ярҙамы сараларын анализлаған, юл төҙөүгә, торлаҡ-коммуналь хужалыҡты реформалауға бәйле торлаҡ программаларын һәм сараларын тормошҡа ашырыуҙа бюджет инвестицияларының һөҙөмтәлелеген иҫәпләгән.
Экологик проблемаларҙы һәм тәбиғәтте һаҡлау сараларын хәл итеүгә бүленгән ресурстарҙы ҡулланыу мәьсәләһенә айырыуса иғтибар бүленгән. Әлеге ваҡытта тамамланмаған социаль объекттар төҙөлөшө күләменең мониторингы алып барыла. Һуңғы өс йылда БР Капиталь төҙөлөш идаралығының тамамланмаған объекттар күләме 14 миллиард һумдан 8 миллиадр һумға тиклем кәмегән.
2013 йылда 15 енәйәт эше асылған, административ яуаплыҡҡа 39 вазифалы һәм юридик кешеләр тарттырылған.
Белем биреү өлкәһендә мәктәпкәсә белем биреү учреждениеларында белгестәр кәрәклеге тураһында мәғлүмәт банкы ойошторолған, балалар йорттарында бер тәрбиәләнеүсене ҡарауға сығымдарҙың нормативы раҫланған. Тәбиғәттән файҙаланыу өлкәһендә төрлө ҡалдыҡ төрҙәре менән типлаштырылған эш итеү тәртибе эшләнгән, паспорт кадастрына 894 файҙалы ҡаҙылма ятҡылыҡтары индерелгән. Фән өлкәһендә ғилми тикшеренеүҙерҙе коммерциялаштырырға, интеллектуал эшмәкәрлек һөҙөмтәләренән табыш алыуҙы тәьмин итергә маташалар. Аудиторҙар шулай уҡ агросәнәғәт комплексындағы хәлде өйрәнә: ауыл хужалығы саралары эшенең һөҙөмтәлелегенә бәйле субсидиялар биреүҙе ҡарай. Бынан тыш, тоҡомло көтөүгә экспертиза үткәреү буйынса комиссия булдырылған. Шулай уҡ Контроль-иҫәп палатаһы, лабаратория һынауҙары һығымталарынан һуң, Өфөлә төҙөлөш этаптарын ҡабул итеү менән шөғөлләнә, Өфөнөң 80 урамына паспорттар эшләнгән.
2014 йылда Контроль-иҫәп палатаһы белгестәре контроль һәм күҙәтеүҙең яңы алымдарын ҡулланырға, дәүләт ресурстарын ҡулланыу һөҙөмтәлелеге аудитын индерергә, сығым йөкләмәләре, шулай уҡ республиканың дәүләт программалары өлөшөндә закон проекттарына, норматив хоҡуҡи акттарға экспертиза үткәрергә планлаштыра.
Контроль һәм эксперт-аналитик саралар йомғаҡтары буйынса 40 республика норматив-хоҡуҡи актына үҙгәртеүҙәр ҡабул ителгән һәм индерелгән. Күбеһенсә улар социаль яҡланмаған халыҡ ҡатламына ярҙам итеү, дәүләт мөлкәте менән идара итеү, тәбиғәтте һаҡлау эшмәкәрлеге, ауыл хужалығы өлкәһендә дәүләт ярҙамы мәсьәләләрен һәм муниципаль берәмектәр инфраструктураһы үҫеше проблемаларын көйләү өлкәләрендә яйға һалыуға ҡағылды.


text:
- Подробности
- Просмотров: 578
ҠОБЛАН БАТЫР, башҡ. ауыҙ-тел ижады ҡомартҡыһы, эпос. Башҡорттар араһында киң таралған була, беҙҙең көндәргә тиклем тик бер варианты ғына килеп етә: Ырымбур өлк. Красногвардейский р‑ны Юлтый а. йәшәгән Сабира Һөйөндөкова 20 б. 20—30‑сы йй. ҡараған яҙманан (һаҡланмаған) эшләгән күсермәһен 1984 й. Ғ.Б.Хөсәйеновҡа тапшыра (ғалимдың шәхси архивында һаҡлана). Шиғри‑сәсмә формала. Төп темаһы – Ватанды сит ил баҫҡынсыларынан һаҡлау. Эпос геройы Ҡоблан мәргән, батыр ҡурайсы итеп һүрәтләнә, әммә уның етешһеҙ яҡтары ла бар. Ҡыпсаҡтар иленә Ҡазан хан етәкс. һөжүм иткән ҡыҙылбаштарҙы еңеп, уңыштарына дәртләнеп, бер хандың малын ҡыуып алып китә, шуның өсөн уға әсиргә төшә. Ҡоблан батыр әсирҙә саҡта Аҡса хан уның ерҙәрен баҫып ала. Иреккә сыҡҡандан һуң, батыр тыуған иленә ҡайта һәм илбаҫарҙарҙы еңеп сыға. Башҡ. фольклорында сюжеты б‑са “Ҡ.б.” оҡшаш “Ҡобланды батыр менән Ҡаҙанхан” риүәйәте бар. Эпос ҡаҙаҡ, ҡарағалпаҡ һ.б. төрки телле халыҡтар фольклорында ла осрай.
Әҙәб.: Башҡорт халыҡ ижады. 2‑се т. Риүәйәттәр, легендалар. Өфө, 1997; Шунда уҡ. 4‑се т. Эпос. Өфө, 1999.
Ғ.Б.Хөсәйенов
Тәрж. Р.Ә.Сиражитдинов


text:
Иң яҡшылар бүләкләндеФото: Олег Яровиков
Иң яҡшылар бүләкләнде
Иң яҡшылар бүләкләндеФото: Олег Яровиков
Иҡтисад, социаль һәм хоҡуҡ өлкәләренең 60-тан ашыу вәкиле бөгөн юғары наградалар алды. Тантана Республика Йортонда үткәрелде. Наградаларҙы Башҡортостан Президенты Мортаза Рәхимов тапшырҙы.
БР Президенты Хакимиәте етәксеһе Николай Кураповҡа БР Почет грамотаһы тапшырылды.
Традиция буйынса иң тәүҙә Рәсәй Федерацияһы Президенты Указы менән наградланыусыларҙы хөрмәтләнелр. Мәләүездән Марат Ишбаевтың эше дәүләт башлығының рәхмәт хаты менән билдәләнде. Ул көньяҡ округтың Афғанстан ветерандары союзы рәйесе урынбаҫары.
Салауат Юлаев орденын бөгөн «Газ-Сервис» асыҡ акционерҙар йәмғиәтенең баш инженеры Рәйес Кускилдинға һәм «Бөтә донъя башҡорттары ҡоролтайы» Халыҡ-ара йәмәғәт берләшмәләре союзы Башҡарма комитеты ағзаһы — «Учалыһөт» ябыҡ акционерҙар йәмғиәтенең директорҙар советы рәйесе Тәлғәт Хәйеровҡа тапшырҙылар.
Тәлғәт Хәйеров – сығышы менән Силәбе өлкәһенән. Бында ул производство, шулай уҡ йәмәғәт эшмәкәрлеге менән әүҙем шөғөлләнә. Республика Президенты, элек республикала Учалының һөт продукцияһы тураһында аҙ беләләр ине, ләкин һуңғы йылдарҙа хәл үҙгәрҙе. Һөт эшкәртеү үҫешә. Тулайым һауым буйынса Учалы районы бөгөн алдынғы биләмәләр иҫәбенә инә.
Был көн Өфө моторҙар эшләү производство берекмәһе коллективы өсөн дә әһәмиәтле булды. Топ-менеджер Александр Артюхов етәкселегендә бер төркөм иң яҡшы хеҙмәткәрҙәр «Башҡортостан Республикаһында фиҙакәр хеҙмәте өсөн» отличие билдәләре, БР Почет грамоталары һәм төрлө өлкәләрҙә «атҡаҙанған» исемдәре алды.
— Был йәш директор ауыр шарттарҙа коллективты һаҡлап ҡала алды, — республика Президенты ӨМЭПБ-ның генераль директорына шундай характеристика бирҙе, уға “БР-ҙың атҡаҙанған машиналар эшләүсеһе” исеме бирелде. – Бөгөн берекмә тотороҡло эшләй. Башлыса, Ҡытай, Һиндостан, Малайзия, Алжир өсөн продукция сығаралар. Уникаль двигателдәр эшләйҙәр.
Наградланыусылар араһында медиктар ҙа аҙ түгел. Өфө, Салауат, Стәрлетамаҡ ҡалаларынан, Балтас һәм Федоровка райондарынан һигеҙ кеше бөгөн Башҡортостан Республикаһының атҡаҙанған врачтары булды.
Мәҙәниәт, транспорт, халыҡты социаль яҡлау, физик культура хеҙмәткәрҙәре, уҡытыусылар, энергетиктар, иҡтисадсылар, нефтселәр һәм юристар почетлы исемдәргә эйә булды.
— Башҡортостан ижад итә һәм эшләй, — тине Президент. – Һәм бында залда ултырыусыларҙың ҡаҙанышы ҙур.
Мортаза Рәхимов, быйыл күп күрһәткестәр буйынса республика 2008 йылдағынан насар эшләмәне, тип билдәләне. Хатта аграрийҙар, ҡоролоҡ булыуға ҡарамаҫтан, яҡшы ғына уңыш йыйып алды. Киләһе йылда ла байтаҡ эштәр тора. Президент барыһына ла яңы йылда уңыштар, һаулыҡ һәм бәхет теләне.


text:
Башҡортостандың машина эшләүселәре ике яҡҡа ла отошло хеҙмәттәшлек мөмкинлектәрен тикшерә
Өфө приборҙар эшләү производство берекмәһендә бөгөн республикалағы машина эшләү предприятиеларының 40-тан ашыу төп техник белгесе ҡатнашлығындағы кәңәшмә үткәрелә. Сара сиктәрендә «Өфө приборҙар эшләү производство берекмәһе» федераль дәүләт унитар предприятиеһының производство бүлексәләренә һәм музейына барыу планлаштырыла.
Предприятиенан хәбәр итеүҙәренсә, бөгөнгө ултырыштың төп маҡсаты – ғалимдар берләшмәһе һәм республиканың башҡарма власть вәкилдәре менән тығыҙ бәйләнештә машина эшләү предприятиелары араһында ике яҡҡа ла файҙалы хеҙмәттәшлекте үҫтереү. Былар барыһы бергә төбәктә һөҙөмтәле сәнәғәт сәйәсәтен формалаштырырға булышлыҡ итәсәк.


text:
Өфөлә III республика китапханасылар конкурсында еңеүселәр тәбрикләнде
Өфөлә III республика китапханасылар конкурсында еңеүселәрҙе тәбрикләү тантанаһы үтте. Ойоштороусылар булып БР Мәҙәниәт министрлығы ярҙамында Әхмәтзәки Вәлиди исемендәге Милли китапхана менән берлектә «Респект» хоҡуҡ компанияһы сығыш яһаны.
Бәйге 25 марттан 24 майға тиклем үткәрелде. Наградлау тантанаһы Дөйөм Рәсәй китапханалар көнөнә ҡарата ойошторолдо. Конкурста 39 китапханасы ҡатнашты. Ойоштороу комитетын төбәктең мәҙәниәт министры урынбаҫары Рәнис Алтынбаев етәкләне.
Һөҙөмтәлә Баҡалы биләмә-ара үҙәкләштерелгән китапханалар системаһының сектор мөдире Надежда Мамедова Гран-при яуланы. Беренсе урынға – Бәләбәй ҡалаһының Үҙәк китапханаһы хеҙмәткәре Наталия Маликова, икенсе урынға – Туймазы биләмә-ара үҙәк китапханаһының Хоҡуҡи мәғлүмәт үҙәге хеҙмәткәре Эльвира Зиннәтуллина, өсөнсө урынға – Дәүләкән биләмә-ара үҙәк китапханаһы хеҙмәткәре Ильвира Фәтҡуллина лайыҡ булды.
Көнүҙәк, ижади эштәр күп булыу сәбәпле, конкурс жюрийы йәнә 10 өҫтәмә номинация булдырҙы.
Ойоштороусылар билдәләүенсә, республика халҡының хоҡуҡи мәҙәниәт кимәлен арттырыу өлкәһендә хеҙмәттәшлек итеүҙе нығытыу йәһәтенән был мөһим сара булып тора. Бынан тыш, бындай һөнәри бәйгеләр китапханасы һөнәренең абруйын күтәреүгә булышлыҡ итә.


text:
Роберт Миңнуллин үҙенең юбилейын тыуған яғында - Илеш районында билдәләйәсәк
10 августа Илеш районының Шәммәт ауылында һәм район үҙәге Үрге Йәркәйҙә Татарстан Республикаһының атҡаҙанған сәнғәт эшмәкәре, Башҡортостан Республикаһының атҡаҙанған мәҙәниәт хеҙмәткәре, Татарстандың халыҡ шағиры, ТР Дәүләт Советы депутаты, Илеш районында тыуып үҫкән Роберт Миңнуллинға 65 йәш тулыу айҡанлы ижади саралар үтә. «Һаумыһығыҙ, ауылдаштар!» байрамында, Мәҙәниәт йортонда үтәсәк тантаналы кисәлә һәм майҙанда ойоштороласаҡ ҙур концертта Башҡортостандың һәм Татарстандың танылған йырсылары ҡатнашасаҡ. Улар араһында – халыҡ артистары Айҙар Ғәлимов һәм Фән Вәлиәхмәтов, Фәнүнә Сиражетдинова, Лилиә, Хәлит, Илшат, Айнур Хәлитовтар, Гүзәл һәм Иҙрис Кәлимуллиндар; Роберт Һәм Фәриҙә Тимербаевтар, Дамира Сәйетова, Илгиз Закиров, Айҙар Ғәбдинов, Мөҙәрис Ғәзетдинов, Илшат Сибәғәтуллин, Айҙар Ракипов, Нефтекама филармонияһы, Яр Саллынан «Болғар» ансамбле артистары, шулай уҡ билдәле татар, башҡорт шағирҙары һәм яҙыусылары.


text:
4-02-2013, 15:33 / Мәҙәниәт
Туған йәнле булды
Башҡортостандың матбуғат баҫмаларында Әхмәт Фәтҡулла улы тураһында рәссамдар, белгестәр, ғалимдар, уҡыусылары күп тапҡыр яҙып сыҡты. Шәхестәр китә, ә уларҙың ғүмер юлы тураһында хәтирәләр онотолмай, ҡасандыр, кемдәлер һаҡланған фотоһүрәттәр, яҙмалар, булған хәлдәр халҡына ҡайта башлай. Бѳйѳк рәссамдың 85 йыллыҡ юбилейына арнап, Белоретта йәшәүсе 73 йәшлек Әминә Ғазуан ҡыҙы Килдейәрованың бер хәтернамәһен тәҡдим итергә булдыҡ. Әхмәт Фәтҡулла улы Әминә апайҙың әсәһе Сәкинә Фәтҡулла ҡыҙы менән бер туғандар. Сәкинә, Сәйҙә, Әхмәт, Әшрәф, Рәфҡәт, Вил, Батыр - ете бер туған....


text:
12-02-2013, 09:37 / Яҙмыштар
kайтып булмай теге донъянан
Айһылыу, таңға ҡарай күргән төшөнән йөрәге һулҡылдап, күңеле өшөп уянып ките. Йөрәге дөп-дөп тибә, яңаҡтары буйлап йәш аға. Үрелеп сәғәткә ҡараны, саҡ биш тулып килә икән. Өй эсе шундай тыныс, шылт иткән дә тауыш юҡ. Бары тик стеналағы сәғәт кенә, тормош туҡтамағанын күрһәтергә теләгәндәй, келт-келт һуғып тора. Тәҙрәнән бөләңгерт кенә булып таң һыҙылып килгәне күренә. Ябылып бөтмәгән ҡорған аша урамға күҙ һалған Айһылыуҙың мейеһенә иҫәпһеҙ-һанһыҙ энә килеп ҡаҙалғандай булды. Әле генә күргән төшөндә лә таң атып ҡына килгән мәл, кәрәгенән артыҡ сәйер, хатта шомло тынлыҡ ине. Ҡан...


text:
Исмәғилев Заһир Ғариф улы
Заһир Ғариф улы Исмәғилев (8 ғинуар 1917 — 30 май 2003) — башҡорт композиторы. БАССР-ҙың (1963), РСФСР-ҙың (1968) һәм СССР-ҙың (1982) халыҡ артисы. Башҡортостан Фәндәр Академияһы академигы.
Йөкмәткеһе
Биографияһы[үҙгәртергә | вики-тексты үҙгәртергә]
Заһир Исмәғилев 1917 йылдың 8 ғинуарында Ырымбур губернаһы Верхнеурал өйәҙе Үрге Сермән ауылында[1] тыуған.
Атаһы улының урмансы булыуын теләй. Заһир бала саҡтан урман эшен белеп үҫә, буш ваҡытында ҡурайҙа уйнай. 20 йәш тулғанда, Өфөнән артистар килгәнде ишетеп, 30 саҡрым алыҫлыҡтағы Белоретҡа китә. Унда үҙенең яҡташы Арыҫлан Мөбәрәковты осратып, ҡурайсы итеп концертта ҡатнаштырыуын һорай. Сәхнәгә бик ҡыйыуһыҙ ғына сыҡһа ла, сығышын бик оҫта башҡара. — Һин музыкант булырға тейешһең! — тип, Булат Имашев Өфөгә Башҡорт академия драма театры янындағы студияға уҡырға саҡыра. 1937 йылда П. И. Чайковский исемендәге Мәскәү консеваторияһының башҡорт төркөмөнә уҡырға инә.
2003 йылдың 30 майында Өфө ҡалаһында вафат була, Өфө мосолман зыяратында ерләнә.
Әҫәрҙәре[үҙгәртергә | вики-тексты үҙгәртергә]
- «Салауат Юлаев» (опера)
- «Шәүрә»
- «Ағиҙел тулҡындары»
- «Урал илселәре» (опера)
- «Ҡаһым-түрә» (опера)
- «Ҡоҙаса» (музыкаль комедия)
- «Алмаҡай»
- «Сыңраү торна» балеты
- 300 яҡын йыр һәм романс
Маҡтаулы исемдәре һәм башҡа бүләктәре[үҙгәртергә | вики-тексты үҙгәртергә]
- СССР-ҙың халыҡ артисы (1982)
- РСФСР-ҙың халыҡ артисы (1968)
- БАССР-ҙың халыҡ артисы (1963)
- РСФСР—ҙың атҡаҙанған сәнғәт эшмәкәре (1955)
- РСФСР—ҙың Глинка исемендәге дәүләт премияһы
- Башҡортостандың Салауат Юлаев исемендәге Дәүләт премияһы
- Ленин ордены
- Октябрь Революцияһы ордены (1987)
- Хеҙмәт Ҡыҙыл Байраҡ ордены
- Халыҡтар Дуҫлығы ордены
- «Почёт Билдәһе» ордены
- Салауат Юлаев ордены (2000)
Иҫкәрмәләр[үҙгәртергә | вики-тексты үҙгәртергә]
- ↑ 1,0 1,1 Хәҙерге Башҡортостан Республикаһының Белорет районы
Һылтанмалар[үҙгәртергә | вики-тексты үҙгәртергә]
- Исмәғилев Заһир Ғариф улы // Башҡорт энциклопедияһы — Өфө: «Башҡорт энциклопедияһы» ғилми-нәшриәт комплексы, 2015—2017. — ISBN 978-5-88185-143-9.
- Новая иллюстрированная энциклопедия. Кн.7.Жа — Ит. — М.: Большая Российская энциклопедия, 2001. − 255с.:ил. — ISBN 5-85270-199-8 (кн.7) — ISBN 5-85270-218-8
- Сайт культурный мир Башкортостана
- Башҡортостан сайтында мәҡәлә
- Италияның баш ҡалаһында Заһир Исмәғилев менән Рөстәм Яхиндың музыкаһы яңғыраны
- Заһир моңо — халыҡ моңо
- Алфавит буйынса шәхестәр
- Белорет районында тыуғандар
- 8 ғинуарҙа тыуғандар
- 1917 йылда тыуғандар
- Ырымбур губернаһында тыуғандар
- 30 майҙа вафат булғандар
- 2003 йылда вафат булғандар
- Өфөлә вафат булғандар
- Алфавит буйынса музыканттар
- Алфавит буйынса композиторҙар
- СССР композиторҙары
- Рәсәй композиторҙары
- XX быуат композиторҙары
- IV дәрәжә «Ватан алдындағы хеҙмәттәре өсөн» ордены кавалерҙары
- Ленин ордены кавалерҙары
- Октябрь Революцияһы ордены кавалерҙары
- Хеҙмәт Ҡыҙыл Байраҡ ордены кавалерҙары
- Халыҡтар Дуҫлығы ордены кавалерҙары
- «Почёт Билдәһе» ордены кавалерҙары
- Салауат Юлаев ордены кавалерҙары
- СССР-ҙың халыҡ артистары
- РСФСР-ҙың халыҡ артистары
- РСФСР-ҙың атҡаҙанған сәнғәт эшмәкәрҙәре
- Башҡорт АССР-ының халыҡ артистары
- Салауат Юлаев исемендәге премия лауреаттары
- Башҡортостан композиторҙары
- Башҡортостан Фәндәр Академияһы академиктары
- Ҡурайсылар
- БАССР Юғары Советы Рәйестәре
- 6-сы саҡырылыш Башҡорт АССР-ы Юғары Советы депутаттары
- 7-се саҡырылыш Башҡорт АССР-ы Юғары Советы депутаттары
- 8-се саҡырылыш Башҡорт АССР-ы Юғары Советы депутаттары
- Шәхестәр:Башҡорт дәүләт академия драма театры
- М. Аҡмулла исемендәге премия (Миәкә районы) лауреаттары
- Өфө ҡалаһының почётлы граждандары
- Өфө мосолман зыяратында ерләнгән шәхестәр
- Өфө дәүләт сәнғәт академияһы


text:
Партнерлык маркетологтар тейеш, элеккесә, тип һанай ппц нисек жизнеспособный?
Был-ппц элеккесә жизнеспособный партнерский маркетинг стратегияһын? Менән күптән түгел булған үҙгәрештәр Google заявка биргән үҙ программаһына AdWords, аҡса эшләргә ярҙамында AdWords булараҡ, төп үҙенә ҡаратыу ысулын трафика үҙ сайты әүерелә барыһы да катлаулырак һәм кыйнрак. Унда
Был Гугл AdWords Коралы Подсказка Төп Һүҙ
Әгәр телисез икән, эшләтеп ебәреү уңышлы кампанияһын Google Adwords", һеҙ табан аласыз, был һәр өсөн ҡулланырға өйрәнергә Google Adwords был коралы подсказка төп һүҙ. Был уңайлы кескенә коралы мөмкинлек бирә һайларға төп текст һәм тамғаларға, һеҙ ни тиклем өсөн аҡса түләргә әҙер икән клик буйынса белделәр, стартап
Нисек Яҙырға Рекламаға Барасак Конвертировать Потенциаль Даими Клиент
Һеҙ инде байтаҡ әллә ҡасан Интернетта, маркетинг Һеҙҙең продукция, йәки башҡа продукттар һәм бер нисә ебәрелде кампаниялары Гугл двор. Хәйер, баҙар һеҙҙең-был-көндәшлек базар, һеҙҙең прощающий иҫ киткес текст, һеҙҙең белделәр адреслы, һеҙҙең маҡсатҡа ярашлы сара
Клик-Рода
Был һеҙҙең PPC кампанияһы сабирова алыу мошенники? Һин тотолоп тамамланыу алдында 10%, 20%--хатта 40% һеҙҙең бюджеты юҡҡа щетка? Нисек тотоу, был мушников менән уларҙың кулдары " банкы менән печеньем!
Алһын Арбитражы Серләре – Арттырырға Үҙ Килем Adsense Драматический Арбитр Был AdWords
Ни өсөн күп кенә хужаларына одностраничная сайттар Гугле программаһы Adsense, зарабатывать яҡшы табыш һәр ай һайын? Сығарыу урыны табылған, улар ҡулланалар распространены ҡабул итеү исеме аҫтында AdWords-Adsense татарстан республикаһы, удмурт республикаһы арбитраж уларҙың однодневный мини сайт. Иҫәбенә файҙаланыу л
Высокоэффективной Веб-Алымдары Өсөн Бушлай Генерацияһы Трафика
Әгәр сездә бар веб-сайт менән SEO юҡ, бер генә файҙалы, бының өсөн: сайттың, Әгәр һеҙ SEO, бының өсөн: сайтты шул ваҡытта ғына һеҙ аласаһы өстөнлөктәре шунан сайтынан. Ни өсөн һеҙ заплатить сумманың күберәк өсөн PPC йәки AdWords.
Йәлеп Итеү Трафика Ярҙамында Google Adwords"
Шул тиклем эшләй Гугл эш двор? Гугл үҙ эсенә оло поисково системаһын интернетта көндән-көн күберәк 200 млн йөкләүе һәр көн уның аша бер нисә сервис.
Валюта менән эшләргә Гугл Алһынсы
Узнайте, нисек аҡса эшләргә менән Гугл Алһын. Реклама-интернетта ғына моның ресурс менән, ул алырға мөмкинлек бирә килем һеҙҙең менән сайт.
Был Google Adwords Был Реклама Программаһын Automator: Киләһе Оло Тере
Google компанияһы бета-тестирование яңы продукт, ул мөмкинлек бирә хужаларына веб-сайттары һәм рекламодателю AdWords автомат рәүештә генерировать үҙ кампанияһы AdWords, таныштырғас исемлеге, уларҙың деталдәрен продукт каналдар мәғлүмәттәр аша. Эҙләү системаһы ҡуллана, мәғлүмәтте бер фильм
Интернет Клуб Миллиондар – Тиҙ Аҡса Эшләп Аҡса Ярҙамында AdWords
Бармы һеҙ эҙләсе селтәрендә ниндәй ҙә булһа реаль жавалар, нисек эшләнеүе тураһында бик тиҙ аҡса аҡса? Мин ышанам, һеҙ күргән "барысы да" һатыу письмах, вәғәҙә бирәм һиңә запас һеҙҙең өсөн ҡыйыу хыялдар. Алаһымы һеҙ, ысынлап та ла, аҡса эшләргә интернетта? Әлбиттә яуап! Бар ғына ла бер нисә р
Аҡса, Аҡса Ярҙамында AdWords
Гугл двор бирә невинные иң элек, мөмкинлектәре итергә бик күп аҡса интернетта, был мөмкин булған тиклем хәл түгел... йәки былай һеҙҙең теләсә ҡайһы гуру әйтер һезгә. Һеҙ беркасан ла задумывались, ни өсөн ҡайһы бер кешеләр ала разбогатеть выкл был AdWords, шулай ҙа күп кенә тойола ултырырға
Топ 7 Ысулдары инанысы Google Adwords-был яһай АҠСА ҺЕЗГӘ
Түгел попадайтесь был ловушку Гугл двор. Белергә топ стратегияһын бәйәһенең ҡайтыу ктика, шулай уҡ йәшәү максималь табыш менән Google Adwords".
Файҙаланып, Google Adwords Йәлеп Итеү Өсөн, Лазер Тамашаларын Маҡсатлы Трафик
Иң ҙур сере билдәле байлыҡ булдырыу интернет-бизнеста йәки электрон коммерция өҫтәрәк ҡушыла трафик. Былар барысы да беләләр; һәр сайт тели һәм һәр сайт унда мохтаж. Нөктәһе веб-сайттары ҡарау өсөн һәм ҡарау. Күп кенә ҡатмарлы конструкциялар, сит ил аҡсаһы
Шулай итеп, телисез икән, алырға оло табыш-се Һеҙҙең PPC-кампанияһы AdWords?
Шулай итеп, Һеҙ теләһәгез, ҙур табыш алалар контекстних реклама AdWords? Һәр яһарға тели $300 көнө йәки үҙенең күп кампаниям AdWords. Һин бер нисә башланы кампаниялары, потратить бер нисә доллар, һәм хәҙер һеҙ гадает - "унан һуң үс алыу!"
Тағы Кем Тели Маркировать Үҙенең Уңыш Гугл Двор?
"Открой, үзебез өсөн өс ябай, әммә үтә көслө стратегияларын ителә торған туранан-тура тураһында хәҙер бер тере Һеҙ яһарға тейеш тәьмин итеү өсөн ғәжәйеп рентабеллек инвестициялар AdWords!" Әгәр Һеҙ таныш түгел кулланып, Google Adwords", рәхим итеп тикшерегә минең приступ эшкә мәҡәләләр
Форумдар – Һөйләргә Һәм Аҡса Эшләргә
Нисек кенә һеҙ теләгән һөйләшергә тураһында вах, улар ҡыҙыҡлы Һезгә, һәм зарабатывать был аксалар? Әгәр сездә сайт бар, сездә ысулы бар: форумдар.
Гугл Алһынсы Киңәштәр Өсөн Максималь Эш Хакының Нисек Булдырмаһа ‘ Дөрөҫ Баһа Сәйәсәте ‘
Барыһы да әйтеп була, күрәһең, ишеткән тураһында Adsense хәҙер башҡарыусының, әгәр юҡ икән, мин ышанам, һеҙ күргән Adsense һәм, бәлки, хатта таныш был иде. Йүнәлеш Биреү Алһынсы, Мин тейеш башта һөйләргә һезгә тураһында бер ни тиклем AdWords", AdWords өҫтәрәк ҡушыла өсөн түләү клик (Ппц) иғлан итеү
Шул Тиклем Һеҙҙең Гугл AdWords Күрһәткесе Сифатын Ала Кәметергә Сумманы Түләү Өсөн Клик
Шул тиклем тап бына Гугл иҫәп-хисап факттары суммаһын Һеҙ платте за клик "Google Adwords"? Йүнәлеш биреү, Google сифат өҫтәрәк ҡушыла күрһәткесе, һәм ни була тороп юғары була һумға кәметергә, Һеҙ уны платте за клик " AdWords.


text:
Сәс
Сәс — кешенең башында үҫә торған мөгөҙ матдәнән ғибәрәт нәҙек кенә еп һымаҡ төктәр шәлкеме[1]; һаҡлау ҡатламы составында булған өлөшө, һөтимәрҙәрың тире ҡатламы эпидермис сығарылма. Хайуаның ҡуйы сәс ҡатламы йөнө йә тиреһе атала.
Йөкмәткеһе
Мифологияла[үҙгәртергә | вики-тексты үҙгәртергә]
Сәс кеше тәненең үлемһеҙ өлөшө булып тора; ул кеше үлгәс тә үҫеүен бауам итә, шуға күрә кеше тәненең иң мифологик өлөшө булып тора. Сәс менән төрлө йола, ырым, тыйыуҙар бәйләнгән. Сәс — юлға сығыу, уңыш юрау, теге донъяға оҙатыу символы булып тора[2].
- Сәсте теләһә ҡайҙа ташларға ярамай, баш ауырый.
- Төшөңдә сәс күрһәң, бәхеткә.
- Сәс йолҡоу — нимәгәлер үкенеп, үҙеңде үҙең өҙгөләү.
- Сәскә сәс бәйләнеү — кейәүгә сығыу, өйләнешеү, бергә булыу.
- Сәс менән иҙән һепереү — ярарарға тырышып бөтә нәмәне эшләргә әҙер булыу.
- Сәс үрә тороу — ҡапыл бик ныҡ ҡурҡыу, аптырап ҡалыу[3].


text:
Балалар хәүефһеҙ юл һайлай
Краснокама районы Николо-Березовка ауылында мәктәптәр араһында «Бала саҡтың хәүефһеҙ юлы» район КВН-ы уҙҙы. КВН-да һигеҙ команда ҡатнашты.
Ҡатнашыусылар өс төрлө конкурста көс һынашты. Юл закондарын үтәүҙең ни ҡәҙәр мөһим икәнлеген командалар «Ҡағиҙәләр буйынса йөрөйөк!» тип аталған сәләмләү конкурсында күрһәтте.
Икенсе конкурста капитандар скутерҙа йөрөү темаһына сығыш яһаны. Был конкурста Яңы Аҡтанышбаш мәктәбенең «Күңелле светофор» командаһы капитанына тиңдәр булманы. КВН-дың «Беҙ ҡағиҙәләр буйынса бер юлдан татыу барабыҙ» тип аталған музыкаль өлөшө айырыуса ҡыҙыҡлы уҙҙы. Өс конкурс йомғаҡтары буйынса беренсе урынға Николо-Березовка мәктәбенең «Кама» командаһы сыҡты, икенсе урынды Яңы Ҡабан мәктәбенең «Юл батшалары» командаһы алды, өсөнсө урынға Яңы Бөртөк мәктәбенең «КМТС» командаһы лайыҡ булды.


text:
Секей халҡы
Секейҙар (венгерсә Székelyek) — Румынияла йәшәгән халыҡ. Венгр халҡының өлөшө булып тора, венгр теленең диалектында һөйләшә. Халыҡ һаны — яҡынса 650 мең кеше.
Секейҙар Румынияның Трансильвания тигән өлөшөнөң түбәндә күрһәтелгән 3 регионында йәшәй:
- Харгита (Harghita), 275 841 кеше (региондың дөйөм халыҡ һанынан 84,6 % тәшкил итә)
- Ковасна (Covasna), 164 055 кеше (регион халҡынан яҡынса 73 %)
- Муреш (Mureș), 227 673 кеше (регион халҡынан яҡынса 39,2 %)
Шулай уҡ яҡынса 150 000 секей Венгрияла йәшәй.


text:
* * *
10 ноября 2014 йыл | Йәмғиәт
Үткән аҙнала беҙҙең Яңғыҙҡайын мәктәбендә йыл һайын үткәрелеп килгән "Уңыш байрамы” уҙҙы.
“Әкиәт” көҙҙө оҙата
10 ноября 2014 йыл | Йәмғиәт
Урман-тауҙар моңһоуланып ҡалды, ҡоштар ҙа йылы яҡҡа китте. Еребеҙгә килгән көҙ миҙгеленең һуңғы айына ла аяҡ баҫтыҡ. Мәктәптәрҙә, балалар баҡсаларында көҙгә арналған иртәлектәр, кисәләр үтә.
Тәртип һәм законлылыҡ һағында
10 ноября 2014 йыл | Хоҡуҡ
10 ноябрҙә ра-йон эске эштәр бүлеге хеҙмәткәрҙәре үҙҙәренең һөнәри байрамын билдәләй. Ошо уңайҙан Рәсәй ЭЭМ-енең Ғафури районы буйынса эске эштәр бүлеге начальнигы, полиция подполковнигы Илмир Миҙхәт улы ФӘХРЕТДИНОВҡа мөрәжәғәт иттек.
Һүҙ –уға:
Һүҙ –уға:
Һалҡын ҡыштан ҡурҡмайҙар
10 ноября 2014 йыл | Ауыл хужалығы
Ни генә тимәһендәр, бөгөн колхоз-совхоздарҙың тарҡалып, ауыл хужалыҡтарының ташландыҡ хәлдә ҡалыуы бик насар күренеш. Ауылдарға барған саҡта гектар-гектар яландарҙың буш ятыуын, уларҙы ҡый үләндәре баҫыуын күреп йән әрней. Ә бит ҡасандыр унда алтын башаҡтар тирбәлгән, игенселәр дәртләнеп эшләгән. Хеҙмәт йәмен һәм тәмен аңлаған ағай-олатайҙарыбыҙ ул мәлдәрҙе һағынып иҫкә ала. Бөгөнгөһөн күреп, киләсәкте уйлаһаң-бошонорлоҡ. Шулай ҙа хәҙерге ваҡытта «йүгән»де үҙ ҡулына алған фермер хужалыҡтары ниндәйҙер өмөт уята.
Заман менән бер ҡатарҙан...
10 ноября 2014 йыл | Ауыл хужалығы
"Сатурн” крәҫтиән хужалығы ра-йонда ғына түгел, ә республикала ла иң һөҙөмтәле эшләгән хужалыҡтарҙың береһе. Ялансылыҡ тармағы бу-йынса махсуслашҡан был хужалыҡта замандың иң алдынғы технологиялары ҡулланыла – тракторҙар спутник аша идара ителә.


text:
– Насар эшләй белмәйбеҙ, ялҡаулыҡтан алда тыуғанбыҙ, – ти уйынлы-ысынлы Йәрмәкәй юл ремонтлау-төҙөү идаралығы начальнигы Марат Абдуллин. – Ә ысынында ошо тиклем ҙур хужалыҡты һиңә ышанып тапшырғандар икән, һәлкәүлеккә юл ҡуйып булмай. Ышанысты аҡларға тейешһең, юғиһә халыҡтың күҙенә нисек ҡарамаҡ кәрәк?
Киләһе йыл 80 йыллыҡ юбилейын билдәләйәсәк ойошма үҫеш юлында.
әтешле юл ремонтлау-төҙөү идаралығы 351 километр оҙонлоғондағы араның төҙөклөгө өсөн яуаплы. Шуның 167 километрына асфальт түшәлгән.
Быйыл ғорурланып телгә алырлыҡ эштәр бихисап. Әлмөхәмәт — Сибай юлында Төйәләҫ ауылы участкаһында туғыҙ километр юлға асфальт йәйелде.
Ғәҙәттә, әҙәм балаһы ҡайҙа йөрөһә лә, тәү сиратта юлға иғтибар итергә күнеккән. Был аңлашыла ла – тигеҙ юлдарҙан кем йөрөргә яратмаһын. Шуға ҡалаға барып кереү менән беҙ ҙә иң тәүҙә машинабыҙҙы Яңауыл юл ремонтлау-төҙөү идаралығы яғына борҙоҡ.
Миңә төрлө илдәрҙәге яҙыусылар менән аралашырға, ҙур-ҙур әҙәби сараларҙа ҡатнашырға насип булды. Ундай осрашыуҙарға үҙебеҙҙең Башҡортостанда сыҡҡан ҡалын-ҡалын китаптарҙы алып барҙым.


text:
Республика Хөкүмәтенең йыллыҡ отчеттары законлаштырыла
Башҡортостан парламентының 18-се ултырышында “Башҡортостан Республикаһы Хөкүмәте тураһында” БР Законына үҙгәрештәр индереүсе Башҡортостан Президенты Мортаза Рәхимов индергән закон проекты беренсе уҡыуҙа ҡабул ителде. Үҙгәрештәрҙең асылы нимәгә ҡайтып ҡалыуы тураһында БР Президентының Дәүләт Йыйылышындағы тулы хоҡуҡлы вәкиле Альбина Воробьева һөйләне.
Закон проекты БР Дәүләт Йыйылышы-Ҡоролтайҙың БР Хөкүмәтенә ҡарата контроллек итеү вәкәләттәрен нығытыусы Башҡортостан Конституцияһына элек ҡабул ителгән төҙәтмәне тормошҡа ашырыуға йүнәлтелгән.
Закон проектына ярашлы, БР Хөкүмәте үҙ эшмәкәрлеге һөҙөмтәләре тураһында, шул иҫәптән Дәүләт Йыйылышы тарафынан ҡуйылған мәсьәләләр буйынса ла, БР Дәүләт Йыйылышына йыл һайын отчеттар бирә. Был отчеттар шулай уҡ киң мәғлүмәт сараларында рәсми баҫып сығарылырға тейеш.


text:
Башҡортостандан 30 бала Бөтә Рәсәй мәктәп уҡыусылары олимпиадаһында ҙур һөҙөмтәләргә өлгәште
Бөтә Рәсәй мәктәп уҡыусылары олимпиадаһының йомғаҡлау этабында Башҡортостандан 85 бала ҡатнашты – олимпиадалар 21 предмет буйынса үтте. Шуларҙың һигеҙе еңеүсе, 22-һе призер исеменә лайыҡ булды, улар барыһы ла 9-11 класс уҡыусылары.
Еңеүселәр иҫәбендә Шаран районы Мичурин ауылынан туғыҙынсы класс уҡыусыһы Анастасия Аҡбулатова ла бар. Ул бер юл ике олимпиадала еңеп, химия һәм экология буйынса иң көслөһө тип танылды. Стәрлетамаҡтан тиҫтерҙәре — 1-се гимназиянан Дарья Барсукова – йәмғиәтте өйрәнеү фән буйынса, ә 3-сө лицейҙан Артур Фәттәхов технология буйынса олимпиадала еңде. Унынсы класс уҡыусылары – Салауат ҡалаһының 1-се лицейынан Альберт Шәйхетдинов – астрономия, Өфөнөң 18-се урта мәктәбенән Ғәлиә Ғайсина — экология буйынса, Нефтекаманың 1-се гимназияһынан Айнур Мәҡсүтов биология буйынса иң көслөһө тип танылды. Өфөнөң 114-се урта мәктәбенән Андрей Уткин химия буйынса олимпиадала еңеү яуланы.
Уларҙан башҡа тағы 22 уҡыусы призерҙар исемлегенә инде. Стәрлетамаҡтың 1-се гимназияһынан ун беренсе класс уҡыусылары Альбина Мағизова менән Лиана Фәйезова, шулай уҡ Өфөнөң 39-сы гимназияһынан Артем Рыжов менән Салауаттың 1-се гимназияһынан туғыҙынсы класс уҡыусыһы Алена Киселева йәмғиәтте өйрәнеү фәне буйынса олимпиадала призерҙар исемен алды.
Тағы дүрт уҡыусы — Белореттың 17-се гимназияһынан Екатерина Балашова, Архангел районы Архангел ауылының 1-се урта мәктәбенән Вадим Ғизетдинов, Стәрлетамаҡтың 3-сө Башҡорт лицейы-интернаты уҡыусыһы Илдар Сакаев хоҡуҡ буйынса олимпиадала призер булды. Улар барыһы ла 11 класта уҡый. Почетлы призерҙар исемлегендә Нефтекаманың 1-се гимназияһынан 10 класс уҡыусыһы Вадим Исхаҡов та бар.
Йәшәү эшмәкәрлеге хәүефһеҙлеге нигеҙҙәре буйынса олимпиадаһында ла иң күп призлы урындар Башҡортостан уҡыусыларында. Бында туғыҙынсы класс уҡыусылары — Миәкә районының Оло Кәркәле ауылынан Әлмир Иркәбаев, Ауырғазы районының Кәбәс ауылынан Фируз Мөлөков, Өфөнөң 39-сы гимназияһынан Даниил Осадчев һәм Шаран районы Шаран ауылының 1-се урта мәктәбенән Валерий Шәмиғолов бар.
Экология һәм география буйынса олимпиадала ике призер билдәләнде: Октябрьский ҡалаһының 2-се гимназияһынан Владислав Чипига һәм Туймазы районы Серафимовский ауылының 1-се урта мәктәбенән Сабина Ибраһимова, шулай уҡ Нефтекаманың 1-се лицейынан Максим Щенин менән Өфөнөң 83-сө лицейынан Александр Улановский.
Бүләкләнеүселәр араһында баш ҡаланың 121-се гимназияһынан Евгений Малинин да бар, ул биология буйынса олимпиадала яҡшы һөҙөмтәләр күрһәтте.
Әҙәбиәт буйынса — Стәрлетамаҡтың 1-се гимназияһынан ун беренсе класс уҡыусыһы Алһыу Салауатова, информатика буйынса – Өфөнөң 16-сы мәктәбенән унынсы касс уҡыусыһы Артур Хашаев, инглиз теле буйынса — Стәрлетамаҡтың 1-се гимназияһынан унынсы класс уҡыусыһы Маргарита Тишина, физика буйынса – Өфөнөң 93-сө гимназияһынан туғыҙынсы класс уҡыусыһы Анатолий Гришин призер булды.
Һәләтле уҡыусыларҙы тәбрикләү тантанаһы Өфөлә майҙың икенсе яртыһында үтәсәк.


text:
Кәйеф бүләк иткән таҫма
Был таҫма ла республикабыҙ Башлығы грантына, Башҡортостандың Мәҙәниәт министрлығы ярҙамы менән төшөрөлдө. Фильмдың иң ҙур ҡаҙанышы – баш ҡалабыҙ Өфөнөң һәм Башҡортостандың иҫ киткес матур урындарының уңышлы кадрҙар ярҙамында һоҡланғыс итеп күрһәтелеүендә. Кино башланып киткән тәүге кадрҙан уҡ иркенлек һәм ҡыйыулыҡ бөркөлә. Ҡуйыусы-оператор Тимур Ғәниев менән ҡуйыусы-рәссам Айгөл Байрамғолованың фильм аша асыҡ тойолған һөнәри кимәлдәренең юғарылығын айырып билдәләп китмәү мөмкин түгел. Бындай оҫталар барҙа башҡорт киноһының киләсәге өмөт уята.
Төп ролде – Уралды башҡарған Асҡар Нагаев барлыҡ тамашасы ҡыҙҙарҙы ла ғашиҡ иткәндер, моғайын. Ә Фәрит ролен уйнаған йәш актер Эмиль Әмировты һис икеләнмәй «Йыл актеры» тип атарға мөмкин. Атаҡлы артистар ғаиләһендә тыуып үҫкән егет, барыбыҙға ла билдәле Алмас Әмировтың улы, фильмда атаһы менән бергә төшкән. Фильм республика кинотеатрҙарында айҙан ашыу прокатта барҙы һәм тулы залдар йыйҙы. Был, әлбиттә, ҙур уңыш. Урындағы колорит менән һуғарылған картиналарға һыуһаған халыҡ уны ихлас ҡабул итте. Икенсенән, атаҡлы совет комедияларына тартым еңел сюжет, мәрәкә мәлдәрҙең күп булыуы ла ҡала ҡаңғырығынан арыған тамашасыны бик ылыҡтырҙы. Өфө ҡалаһы фильмда сағыу, заманса булып асыла, әммә күберәк уның йәштәр йөрөй торған күңел асыу урындары, бар һәм ресторандар күрһәтелгән, ә һәр беребеҙ ғорурланырлыҡ театрҙар, музейҙар һәм галереяларыбыҙға бөтөнләй урын бирелмәгән булыуы әҙерәк аптырата. Ҡаланы бер яҡлы асыу комедия сюжеты талабылыр ҙа, бәлки, ләкин грантҡа төшөрөлгән фильмда Өфөнө мәҙәни яҡтан юғары кимәлдәге үҙәк булараҡ та күрһәтеү хилаф булмаҫ ине.
Интернет селтәрҙәре киноны ҡарап ҡәнәғәт ҡалған, төрлө милләттән булған бәхетле тамашасыларҙың меңәрләгән ыңғай фекере менән тулы. Улар барыһы ла бер тауыштан Айнур Асҡаровҡа көтөлмәгән күңел байрамы яһауы өсөн рәхмәт еткерә һәм уның яңы эштәрен түҙемһеҙлек менән көтөүен белдерә. Йәш режиссер – ижады менән үҙенә йәмәғәт тарафынан ҙур иғтибар йәлеп иттерә белгән, заманса пиар технологияларын яҡшы аңлаған һәләтле һөнәрмән. Уға, ысынлап та, халҡыбыҙ ҙур өмөт бағлай. Шул уҡ ваҡытта күптәрҙе фильмда артыҡ ныҡыш рәүештә милләт-ара никахтарҙың рекламаланыуы, таҫмала шәрә ҡатындар һәм һүгенгән, үҙ ейәнен ҡарғай алған өләсәй һымаҡ милли асылыбыҙға бөтөнләй ят күренештәрҙең дә урын алыуы борсоуға һалды, уйланырға мәжбүр итте. Тәьҫир йәһәтенән иң ҡеүәтле һаналған кино сәнғәтен бар иткәндә сценарийға ятҡан һәр хәрәкәт һәм һүҙҙе әхлаҡи иләк аша үткәреү мотлаҡтыр. Ни тиһәң дә, бөтә ғәм алдына сығарылған таҫма аша донъя тамашасыһы башҡорттар тураһында «бына улар ниндәй икән» тип фекер туплай. Ә көслө ижади команда ниндәй идеянан да, уның һәйбәт йә насар булыуына ҡарамай, кәнфит яһай ул. Донъяға үҙ йөҙө менән асылып, Голливудты һуҡырҙарса ҡабатламай уңыш ҡаҙанған Һиндостан фильмдарын, Төркиә, Ғәрәбстан сериалдарын иҫкә төшөрәйек. Башҡорт кино сәнғәте лә, башҡа милли мәҙәни йүнәлештәребеҙ кеүек, ҡәлебебеҙгә ят стандарттарға ярашлы түгел, ә үҙ рухи ҡиммәттәребеҙгә таянып үҫешһен ул.
Теги: Айнур Асҡаров Өфөнән һөйөү менән Кино


text:
Газета "Йәшлек" » Махсус бит » Проблема » Бөгөн туйҙар ни хаҡ тора?
Бөгөн туйҙар ни хаҡ тора?
йәки кредитҡа башланған тормош
Ике йырсы әхирәтем бар. Тик һуңғы арала улар менән һис кенә лә осрашып булмай – ваҡыттары юҡ. Ял көндәрендә икеһе ике ерҙә туй үткәреп, аҡса эшләйҙәр. Аҙаҡ биш көн буйы хәл йыйып, өйҙә ята бахырҡайҙар. һигеҙ сәғәт буйына 80 – 150 кешенең күңелен асыу анһат түгел шул! Икеһе лә бөтөнләйгә яратҡан эшен ташланы.
– Хәҙер халыҡ ҡыҙыҡ бит ул, концерт-спектаклдәргә йөрөргә аҡсаһын да, ваҡытын да йәлләй. Ә бына иҫ киткес итеп туй йәки юбилей үткәрергә булһа, рәхим ит! Кемдер йылдар буйы тинләп аҡса йыя, кемдер кредитҡа бата. Әммә уларға мотлаҡ байрам кәрәк. Ярым буш залға ҡарап йырлағансы йәки көн оҙоно кабинетта ултырып, 15 мең һум эш хаҡы алғансы, ике көн йүгереп йөрөп шул уҡ аҡсаны эшләргә була, – тине улар миңә.
Ысынлап та, хәҙер туйҙар шаҡ ҡатырлыҡ итеп үтә шул. Хәйер, быға өйрәнеп тә барабыҙ шикелле, шаҡ ҡатып тороу онотола башланы. Шулай ҙа 50 мең һумлыҡ туй күлдәге, 17 килограмлыҡ торт, 20 залплы салют, сәғәтләп ҡуртымға алынған лимузин, бер ҡунаҡҡа 3 мең һумлыҡ меню, 30 мең һумлыҡ балдаҡ – сығымдарҙы һанай китһәң, иҫәбе-һаны юҡ – күрһәң, аптырап ҡалына шул. Тамадаларҙың, йәғни табынды алып барыусыларҙың да хеҙмәте арзан түгел: эстрада йыһанын 2 – 3 йыр менән генә биҙәгән йырсы йораттары ла 15 мең һум һорап ҡуя. Ә инде хитҡа әйләнгән йыры булһа, хаҡ тағы ла арта. Театр артистары, билдәле йырсылар, “атҡаҙанған” йәки “халыҡ” исемдәре лә хәҙерге заманда тамада булараҡ хаҡ арттырыу өсөн кәрәктер ул. Бар ҡунаҡты бер иҙәнгә баҫтырған “командир”ҙан тыш, байрам хужалары 3 – 5 йырын башҡарыу өсөн үтә лә популяр йырсыны саҡыра. Йыл буйы аҡсаһын йәлләп концерттарға йөрөмәгән ҡунаҡтар рәхәтләнеп “йондоҙ”ҙо ҡосаҡлап бейей, фотоға төшә, ҡушылып йырлап та маташа. Сәғәте-минуты менән социаль селтәрҙәр фото һәм видео менән тула: йәнәһе, күрегеҙ, мин фәлән-фәләнов менән бер табында ултырҙым. Кем нисектер, ә мин был күренеште аҡса әрәм итеү тип иҫәпләйем.
Ә ғаилә ҡорорға йыйынған 20 – 25 йәшлек кисәге студенттарҙа бындай бай табын йыйырлыҡ аҡса юҡ. Барыһы ла атай-әсәй елкәһенә (был иң яҡшы осраҡ һанала) төшә. Балаһын яңы тормошҡа оҙатыусылар ҡысымаған ерҙәрен тырнай-тырнай, аҡсаһын иҫәпләргә тотона. Ярай ҙа улары матур ғына итеп йәшәп китһә, бәхетле булһа. Юғиһә яңы өйләнешкән ғаиләләрҙең һәр өсөнсөһө 2 – 3 йылдан һуң айырылышыу өсөн суд юлын тапай башлай. Ә инде кемдәр ата-әсәһен артыҡ хафаларға теләмәй, шулар туй үткәреү өсөн банктарҙан бер нисә кредит ала һәм 4 – 8 йыл буйы матур үткән туйҙы ҡаплай. Айырылышыу осрағы була ҡалһа, Аллам һаҡлаһын, бурыстар кемдең исемендә, шуға ғүмер буйы тиерлек терһәк тешләрҙәй булып туйҙы иҫләргә ҡала.
Ә бер уйлап ҡараһаң, туй сығымдарына киткән 200 – 300 мең һум аҡсаны йәштәр ипотекаға тәүге иғәнә итеп һалһа, ҙур проблемалары хәл ителер ине. Атай-әсәйҙәр ҙә, ул тиклем бурысҡа батмаһа, айлыҡ түләүҙәрен ҡапларға ярҙам итерлек мөмкинлек табыр. Тик, юҡ шул, йәштәргә мода артынан ҡыуыу, интернет селтәрендә фотолар менән маҡтаныу, кешеләрҙе шаҡ ҡатырыу мөһимерәк. Иртәгәһе – ишәккә, тигәндәй, бөгөнгө байрам мөһимерәк.
Нисек кенә булмаһын, мин туйҙарҙы яратмайым, саҡырыу килһә, баш тартыу өсөн төрлө сәбәп эҙләй башлайым. Туғандар менән күрешеү, аралашыу, мөхәббәтле йәштәрҙе күҙәтеү, йырлашып ултырыу – быларҙың барыһы ла танһыҡ ул. Тик беҙҙең кеүек, илдәге уртаса эш хаҡынан 10 – 12 мең һумға кәмерәк аҡса алған ябай “бюджетник”ка туй байрамы үтә лә ҡиммәтле сараға әйләнә. Кейем, күстәнәс, прическа, биҙәнеү (уларһыҙ һис булмай, сөнки һәр ҡунаҡта фәләнсә йөҙ мең һумлыҡ ҡорамалын тотҡан фотограф менән видеооператор саҡырыла. Бөтә донъя селтәренә сыҡҡан фотола һис кенә лә эштән йонсоған ҡатын булып күренге килмәй шул), бүләктәр – уныһы инде үҙе бер тарих. Кешенән кәм-хур булмайым, тегеләр ун мең һум һалғанда, мин нисек итеп биш мең тотоп барайым, тип ҡунаҡ та бурысҡа бата. Ә туй барышында кеҫәңдән тағы ла бер нисә мең һумлыҡ ҡағыҙ сығып оса. Туй сығымын ҡапларға кәрәк бит, әйҙә, ашап-эскән, күңел асҡан ҡунаҡтар бер өлөшөн түләһен. Ғаиләләге тәүге бала кем булыуын теләп, ползункиға аҡсаңды һал, бейергә төшкән киленгә изге теләк менән аҡсаңды еллә, йәштәргә аяҙ көндәр насип булһын тип, зонтҡа аҡсаңды эл... Тик йәштәрҙә аҡыл тигән нәмә булмаһа, миллионлаған һум элһәң дә, тормоштары матур, ғаилә күктәре аяҙ булмаҫ шул. Уның араһында сәксәген дә, тортын да, һыуын да, араҡыһын да, гәзитен дә, лотерея билетын да һата башлаясаҡ байрам командиры булған тамада. Һөмһөҙөрәктәре көсләп тигәндәй ҡулыңа тоттора әле. Хәтеремдә, бер нисә йыл элек Күмертау ҡалаһының мәҙәниәт йортонда эшләп йөрөүсе “йондоҙ” туғандарымдың туйында тамада булды. Өҫтәлдә ятҡан бананға аукцион үткәреп, бер бабайҙың ауыҙынан өнө сыҡмаһа ла: “500 һумға был олатай алам тип әйтте”, – тип, янына барып баҫты. Теге ҡунаҡ нимә эшләргә белмәй, кеҫәһенән аҡсаһын сығара башланы. Тик мажара бының менән генә бөтмәне әле, өҫтәлдә теҙелеп ултырған араҡы шешәһенең береһен алып, һатыу итергә тотондо. Янымда ултырған инәйемә эйелеп хәбәр һөйләйем, һатыуҙың нисек барыуында эшем юҡ. Башымды күтәргәндә теге әҙәм: “Был араҡыны һин 350 һумға алам тинең!” – тип эргәмдә тора ине. Оялышымдан һәм ғәрлегемдән ер тишегенә инеп китерҙәй булдым. Ете йыл элек был минең өсөн ҙур сумма ине, янсығымда һуңғы 180 һум аҡсам ята. Нисек итеп был хәлдән сығырға белмәй аҙапланғанда, хәлемде аңлап, ҡаршымда ултырған ағайым биш йөҙлөгөн һондо. Әрһеҙ тамада ҡулына эләккән аҡсаның сдачаһын да ҡайтармайынса, боролоп китте. Шунан алып, артыҡ аҡсам булмаһа, туйға барыуҙан баш тартам. Барған осраҡта инде тамада итеп кем саҡырылыуын ныҡлап һорашып алам. Күрәләтә әрһеҙлек менән аҡса йыйған тамадаларға, ғөмүмән, туйҙарға фобия ҡалды шикелле.
Туйға барһаң, туйып бар, тигән мәҡәл яйлап үҙ асылын юғалта бара. Хәҙер инде, янсығыңды тултырып бар, тип әйтергә лә була. Йәштәр бит кредит түләй! Беҙҙе шаҡ ҡатырған хәтәр шәп туй үткәреү өсөн. Барҙыңмы? Күрҙеңме? Шаҡ ҡаттыңмы? Сығар берәм-берәм ҡағыҙ аҡсаңды. Йөҙлөктө түгел, меңлекте! Ярай ҙа кредиттар тиҙ арала түләнһә. Юғиһә ҙур суммаларҙы күреп өйрәнмәгән йәштәр, туй бүләктәрен ҡоромай аҡҡан шишмәләй күреп, сит илдәргә, диңгеҙ буйҙарына “баллы ай”ға юллана. Унда бал да бит, ә өйҙә бурыстарҙың әсе һурпаһы көтә шул. Туй ҙа үтә, аҡса ла юҡ, етмәһә, кредиттарҙы ла түләргә кәрәк. Байрамдағы “әсе”гә үбешеп кенә йөрөгән йәш пар тормоштоң тәүге әсеһенән үк талаша, тартҡылаша башлай. Барлыҡ яраштыра, юҡлыҡ талаштыра, тигәндәй, ашарға ризыҡ алырға ла аҡсаң булмаһа, яратышып йәшәп булмай шул.
Туйҙарҙың шаҡ ҡатырғыс үтеүе бизнесты ла үҫтерҙе. Баш ҡалабыҙҙа ғына түгел, һәр район үҙәгендә туй салондары асылды. Лимузиндарҙы прокатҡа биреү, кәләште биҙәндереү өсөн матурлыҡ үҙәктәре, байрамдар үткәреү агентлығы һәм башҡалар. Интернет аша туй аксессуарҙарын биҙәү, кейәү менән кәләшкә бейеү һалыу, фотоға һәм видеоға төшөрөү, кәләш гөлләмәһен дизайнлау, махсус биҙәлгән торттар бешереү кеүек хеҙмәттәрен рекламалаған яҙмалар көнө-төнө яуа ғына. Туйҙы ойоштороу хеҙмәте лә, хатта кейәү-кәләш менән эшләгән психологтар ҙа бар икән. Анау сама сығымды күреп, ғаилә ҡороуҙан баш тартып ҡуймаһындар, тиҙәр инде. Афарин! Һорау бар икән, тәҡдим дә буласаҡ. Кемдер “шаҡ ҡатырырға” аҡса йәлләмәй икән, рәхим итһен. Һәр замандың да үҙ алйоттары булған бит...
Әйткәндәй, тормош бик ҡыҙыҡ бит ул. Әхирәттәремдең береһенә ике йылда ике туй үткәрергә тура килгән. Бер кәләшкә. Ике туйҙың да бюджеты яҡынса 600 мең һум булған. Икенсе туйҙа кәләш күлдәкте Франциянан 2 мең долларға һатып алған. Ә тәүгеһендә йәштәрҙе ҡотлап йырлар өсөн Патрисия Каас үҙе килгән. Их, Париж, Париж!!! Ә беҙҙә туй, йәғни кредитҡа башланған өр-яңы тормош!
Гөлдәриә ВӘЛИТОВА.
Ике йырсы әхирәтем бар. Тик һуңғы арала улар менән һис кенә лә осрашып булмай – ваҡыттары юҡ. Ял көндәрендә икеһе ике ерҙә туй үткәреп, аҡса эшләйҙәр. Аҙаҡ биш көн буйы хәл йыйып, өйҙә ята бахырҡайҙар. һигеҙ сәғәт буйына 80 – 150 кешенең күңелен асыу анһат түгел шул! Икеһе лә бөтөнләйгә яратҡан эшен ташланы.
– Хәҙер халыҡ ҡыҙыҡ бит ул, концерт-спектаклдәргә йөрөргә аҡсаһын да, ваҡытын да йәлләй. Ә бына иҫ киткес итеп туй йәки юбилей үткәрергә булһа, рәхим ит! Кемдер йылдар буйы тинләп аҡса йыя, кемдер кредитҡа бата. Әммә уларға мотлаҡ байрам кәрәк. Ярым буш залға ҡарап йырлағансы йәки көн оҙоно кабинетта ултырып, 15 мең һум эш хаҡы алғансы, ике көн йүгереп йөрөп шул уҡ аҡсаны эшләргә була, – тине улар миңә.
Ысынлап та, хәҙер туйҙар шаҡ ҡатырлыҡ итеп үтә шул. Хәйер, быға өйрәнеп тә барабыҙ шикелле, шаҡ ҡатып тороу онотола башланы. Шулай ҙа 50 мең һумлыҡ туй күлдәге, 17 килограмлыҡ торт, 20 залплы салют, сәғәтләп ҡуртымға алынған лимузин, бер ҡунаҡҡа 3 мең һумлыҡ меню, 30 мең һумлыҡ балдаҡ – сығымдарҙы һанай китһәң, иҫәбе-һаны юҡ – күрһәң, аптырап ҡалына шул. Тамадаларҙың, йәғни табынды алып барыусыларҙың да хеҙмәте арзан түгел: эстрада йыһанын 2 – 3 йыр менән генә биҙәгән йырсы йораттары ла 15 мең һум һорап ҡуя. Ә инде хитҡа әйләнгән йыры булһа, хаҡ тағы ла арта. Театр артистары, билдәле йырсылар, “атҡаҙанған” йәки “халыҡ” исемдәре лә хәҙерге заманда тамада булараҡ хаҡ арттырыу өсөн кәрәктер ул. Бар ҡунаҡты бер иҙәнгә баҫтырған “командир”ҙан тыш, байрам хужалары 3 – 5 йырын башҡарыу өсөн үтә лә популяр йырсыны саҡыра. Йыл буйы аҡсаһын йәлләп концерттарға йөрөмәгән ҡунаҡтар рәхәтләнеп “йондоҙ”ҙо ҡосаҡлап бейей, фотоға төшә, ҡушылып йырлап та маташа. Сәғәте-минуты менән социаль селтәрҙәр фото һәм видео менән тула: йәнәһе, күрегеҙ, мин фәлән-фәләнов менән бер табында ултырҙым. Кем нисектер, ә мин был күренеште аҡса әрәм итеү тип иҫәпләйем.
Ә ғаилә ҡорорға йыйынған 20 – 25 йәшлек кисәге студенттарҙа бындай бай табын йыйырлыҡ аҡса юҡ. Барыһы ла атай-әсәй елкәһенә (был иң яҡшы осраҡ һанала) төшә. Балаһын яңы тормошҡа оҙатыусылар ҡысымаған ерҙәрен тырнай-тырнай, аҡсаһын иҫәпләргә тотона. Ярай ҙа улары матур ғына итеп йәшәп китһә, бәхетле булһа. Юғиһә яңы өйләнешкән ғаиләләрҙең һәр өсөнсөһө 2 – 3 йылдан һуң айырылышыу өсөн суд юлын тапай башлай. Ә инде кемдәр ата-әсәһен артыҡ хафаларға теләмәй, шулар туй үткәреү өсөн банктарҙан бер нисә кредит ала һәм 4 – 8 йыл буйы матур үткән туйҙы ҡаплай. Айырылышыу осрағы була ҡалһа, Аллам һаҡлаһын, бурыстар кемдең исемендә, шуға ғүмер буйы тиерлек терһәк тешләрҙәй булып туйҙы иҫләргә ҡала.
Ә бер уйлап ҡараһаң, туй сығымдарына киткән 200 – 300 мең һум аҡсаны йәштәр ипотекаға тәүге иғәнә итеп һалһа, ҙур проблемалары хәл ителер ине. Атай-әсәйҙәр ҙә, ул тиклем бурысҡа батмаһа, айлыҡ түләүҙәрен ҡапларға ярҙам итерлек мөмкинлек табыр. Тик, юҡ шул, йәштәргә мода артынан ҡыуыу, интернет селтәрендә фотолар менән маҡтаныу, кешеләрҙе шаҡ ҡатырыу мөһимерәк. Иртәгәһе – ишәккә, тигәндәй, бөгөнгө байрам мөһимерәк.
Нисек кенә булмаһын, мин туйҙарҙы яратмайым, саҡырыу килһә, баш тартыу өсөн төрлө сәбәп эҙләй башлайым. Туғандар менән күрешеү, аралашыу, мөхәббәтле йәштәрҙе күҙәтеү, йырлашып ултырыу – быларҙың барыһы ла танһыҡ ул. Тик беҙҙең кеүек, илдәге уртаса эш хаҡынан 10 – 12 мең һумға кәмерәк аҡса алған ябай “бюджетник”ка туй байрамы үтә лә ҡиммәтле сараға әйләнә. Кейем, күстәнәс, прическа, биҙәнеү (уларһыҙ һис булмай, сөнки һәр ҡунаҡта фәләнсә йөҙ мең һумлыҡ ҡорамалын тотҡан фотограф менән видеооператор саҡырыла. Бөтә донъя селтәренә сыҡҡан фотола һис кенә лә эштән йонсоған ҡатын булып күренге килмәй шул), бүләктәр – уныһы инде үҙе бер тарих. Кешенән кәм-хур булмайым, тегеләр ун мең һум һалғанда, мин нисек итеп биш мең тотоп барайым, тип ҡунаҡ та бурысҡа бата. Ә туй барышында кеҫәңдән тағы ла бер нисә мең һумлыҡ ҡағыҙ сығып оса. Туй сығымын ҡапларға кәрәк бит, әйҙә, ашап-эскән, күңел асҡан ҡунаҡтар бер өлөшөн түләһен. Ғаиләләге тәүге бала кем булыуын теләп, ползункиға аҡсаңды һал, бейергә төшкән киленгә изге теләк менән аҡсаңды еллә, йәштәргә аяҙ көндәр насип булһын тип, зонтҡа аҡсаңды эл... Тик йәштәрҙә аҡыл тигән нәмә булмаһа, миллионлаған һум элһәң дә, тормоштары матур, ғаилә күктәре аяҙ булмаҫ шул. Уның араһында сәксәген дә, тортын да, һыуын да, араҡыһын да, гәзитен дә, лотерея билетын да һата башлаясаҡ байрам командиры булған тамада. Һөмһөҙөрәктәре көсләп тигәндәй ҡулыңа тоттора әле. Хәтеремдә, бер нисә йыл элек Күмертау ҡалаһының мәҙәниәт йортонда эшләп йөрөүсе “йондоҙ” туғандарымдың туйында тамада булды. Өҫтәлдә ятҡан бананға аукцион үткәреп, бер бабайҙың ауыҙынан өнө сыҡмаһа ла: “500 һумға был олатай алам тип әйтте”, – тип, янына барып баҫты. Теге ҡунаҡ нимә эшләргә белмәй, кеҫәһенән аҡсаһын сығара башланы. Тик мажара бының менән генә бөтмәне әле, өҫтәлдә теҙелеп ултырған араҡы шешәһенең береһен алып, һатыу итергә тотондо. Янымда ултырған инәйемә эйелеп хәбәр һөйләйем, һатыуҙың нисек барыуында эшем юҡ. Башымды күтәргәндә теге әҙәм: “Был араҡыны һин 350 һумға алам тинең!” – тип эргәмдә тора ине. Оялышымдан һәм ғәрлегемдән ер тишегенә инеп китерҙәй булдым. Ете йыл элек был минең өсөн ҙур сумма ине, янсығымда һуңғы 180 һум аҡсам ята. Нисек итеп был хәлдән сығырға белмәй аҙапланғанда, хәлемде аңлап, ҡаршымда ултырған ағайым биш йөҙлөгөн һондо. Әрһеҙ тамада ҡулына эләккән аҡсаның сдачаһын да ҡайтармайынса, боролоп китте. Шунан алып, артыҡ аҡсам булмаһа, туйға барыуҙан баш тартам. Барған осраҡта инде тамада итеп кем саҡырылыуын ныҡлап һорашып алам. Күрәләтә әрһеҙлек менән аҡса йыйған тамадаларға, ғөмүмән, туйҙарға фобия ҡалды шикелле.
Туйға барһаң, туйып бар, тигән мәҡәл яйлап үҙ асылын юғалта бара. Хәҙер инде, янсығыңды тултырып бар, тип әйтергә лә була. Йәштәр бит кредит түләй! Беҙҙе шаҡ ҡатырған хәтәр шәп туй үткәреү өсөн. Барҙыңмы? Күрҙеңме? Шаҡ ҡаттыңмы? Сығар берәм-берәм ҡағыҙ аҡсаңды. Йөҙлөктө түгел, меңлекте! Ярай ҙа кредиттар тиҙ арала түләнһә. Юғиһә ҙур суммаларҙы күреп өйрәнмәгән йәштәр, туй бүләктәрен ҡоромай аҡҡан шишмәләй күреп, сит илдәргә, диңгеҙ буйҙарына “баллы ай”ға юллана. Унда бал да бит, ә өйҙә бурыстарҙың әсе һурпаһы көтә шул. Туй ҙа үтә, аҡса ла юҡ, етмәһә, кредиттарҙы ла түләргә кәрәк. Байрамдағы “әсе”гә үбешеп кенә йөрөгән йәш пар тормоштоң тәүге әсеһенән үк талаша, тартҡылаша башлай. Барлыҡ яраштыра, юҡлыҡ талаштыра, тигәндәй, ашарға ризыҡ алырға ла аҡсаң булмаһа, яратышып йәшәп булмай шул.
Туйҙарҙың шаҡ ҡатырғыс үтеүе бизнесты ла үҫтерҙе. Баш ҡалабыҙҙа ғына түгел, һәр район үҙәгендә туй салондары асылды. Лимузиндарҙы прокатҡа биреү, кәләште биҙәндереү өсөн матурлыҡ үҙәктәре, байрамдар үткәреү агентлығы һәм башҡалар. Интернет аша туй аксессуарҙарын биҙәү, кейәү менән кәләшкә бейеү һалыу, фотоға һәм видеоға төшөрөү, кәләш гөлләмәһен дизайнлау, махсус биҙәлгән торттар бешереү кеүек хеҙмәттәрен рекламалаған яҙмалар көнө-төнө яуа ғына. Туйҙы ойоштороу хеҙмәте лә, хатта кейәү-кәләш менән эшләгән психологтар ҙа бар икән. Анау сама сығымды күреп, ғаилә ҡороуҙан баш тартып ҡуймаһындар, тиҙәр инде. Афарин! Һорау бар икән, тәҡдим дә буласаҡ. Кемдер “шаҡ ҡатырырға” аҡса йәлләмәй икән, рәхим итһен. Һәр замандың да үҙ алйоттары булған бит...
Әйткәндәй, тормош бик ҡыҙыҡ бит ул. Әхирәттәремдең береһенә ике йылда ике туй үткәрергә тура килгән. Бер кәләшкә. Ике туйҙың да бюджеты яҡынса 600 мең һум булған. Икенсе туйҙа кәләш күлдәкте Франциянан 2 мең долларға һатып алған. Ә тәүгеһендә йәштәрҙе ҡотлап йырлар өсөн Патрисия Каас үҙе килгән. Их, Париж, Париж!!! Ә беҙҙә туй, йәғни кредитҡа башланған өр-яңы тормош!
Гөлдәриә ВӘЛИТОВА.
Информация
Комментировать статьи на сайте возможно только в течении 4 дней со дня публикации.


text:
Башҡортостан ауыл хужалығы етештереүселәренә ярҙамға 442 миллион һум бүлә
Башҡортостандың ауыл хужалығы етештереүселәренә мал аҙығы әҙерләү, дизель яғыулығы һатып алыу һәм техника һатып алыуға сығымдарҙың бер өлөшөн компенсациялауға дәүләт ярҙамы күрһәтеләсәк.
БР Хөкүмәте Премьер-министры Азамат Илембәтов ҡул ҡуйған Хөкүмәт бойороҡтары менән 442 миллион һумлыҡ дөйөм ярҙам күләме билдәләнде – был 2011 йылда агросәнәғәт комплексына дөйөм дәүләт ярҙамы күләменең өстән бер өлөшөн тәшкил итә тиерлек.
Мал аҙығы әҙерләүгә субсидиялар биреү аҙыҡтың үҙҡиммәтен 15-20 процентҡа кәметеү мөмкинлеген бирәсәк. Бер яҡтан, ул ауыл хужалығы етештереүселәренең финанс хәлен тотороҡландырыуға булышлыҡ итәсәк, икенсе яҡтан, малсылыҡ продукцияһы үҙҡиммәтенең ҡырҡа артыуына юл ҡуймау мөмкинлеген бирәсәк.
Мәҫәлән, былтыр мал аҙығының ҡиммәтләнеүе һөҙөмтәһендә 1 килограмм ит хаҡы 150 – 300 һумға, ә һөт 8 һумдан 16 – 18 һумға (айырым райондарҙа – 20 һумға) тиклем артты. Көндәрҙең ғәҙәттән тыш эҫе тороуы һөҙөмтәһендә 500 – 900 километр арауыҡҡа 1 тонна һутлы һәм тупаҫ мал аҙығын ташыу 3 – 5 мең һум тәшкил иткән.
Башҡортостан Хөкүмәте мал аҙығы йыйыуҙы ваҡытында тормошҡа ашырыу өсөн бер үк ваҡытта дизель яғыулығын һатып алыуҙы ла субсидиялаясаҡ. Дәүләт ярҙамы бүлеү агротехник сроктарҙы үтәү, мал аҙығы сифатын яҡшыртыу һәм уның үҙҡиммәтен түбәнәйтеү мөмкинлеген бирәсәк. Шул уҡ ваҡытта заем средстволарын йәлеп итеү кәмейәсәк һәм уңышты һаҡлап ҡалыу тәьмин ителәсәк.
Шулай уҡ Башҡортостан Хөкүмәте ҡарары менән «Һөт малсылығын үҫтереү» айырым маҡсатлы тармаҡ программаһын финанслау билдәләнде. Субсидиялар биреү ике этапта тормошҡа ашырыласаҡ. Һөҙөмтәлә һөткә миҙгелгә бәйле хаҡтың кәмеүен компенсациялау 1 литр һатылған һөткә 2 һум тәшкил итәсәк.
Бынан тыш, Башҡортостан Хөкүмәте тарафынан ауыл хужалығы техникаһы һатып алыуға сығымдарҙың бер өлөшө ҡаплана. Башлыса комбайндар алмаштырыуға мохтаж – былтыр ураҡта эшләгән бер комбайнға уртаса баҫым 752 гектар тәшкил итһә, быйыл 810 гектар булыуы көтөлә, айырым райондарҙа был күрһәткестең 1200 гектарға етеүе ихтимал, тип хәбәр итә республика Хөкүмәтенең матбуғат хеҙмәте.


text:
Өфөнөң Халыҡ мәшғүллеге хеҙмәте сайтында йәштәр өсөн махсус бүлек булдырылды
Өфөнөң Халыҡ мәшғүллеге үҙәге сайтында йәштәрҙе эшкә урынлаштырыу мәсьәләләренә арналған яңы бүлек булдырылды.
Башҡортостандың Халыҡ мәшғүллеге дәүләт хеҙмәте идаралығынан хәбәр итеүҙәренсә, был бүлектә теләгән һәр кем хеҙмәт баҙарында талап ителгән һөнәрҙәр менән танышып, һөнәри йүнәлеш буйынса тест үтә ала.
Бынан тыш, унда студенттар, уҡыусылар өсөн айырым вакансиялар урынлаштырылған. Шулай уҡ бүлектә 14-18 йәштәрҙәге үҫмерҙәр өсөн ваҡытлыса эш урындары тураһында мәғлүмәт бар.
Халыҡ мәшғүллеге үҙәге сайтының яңы бүлегендә 18-30 йәштәрҙәге ҡыҙ һәм егеттәрҙең резюмелары менән дә танышырға була.
Идаралыҡтан хәбәр итеүҙәренсә, йәштәр өсөн бындай вакансиялар һәр Халыҡ мәшғүллеге үҙәге сайтында урынлаштырылған.


text:
Фото:
Шанхай хеҙмәттәшлек ойошмаһының Эшлекле советы бизнес-форумында Башҡортостандың презентацияһы үтте
Фото:
11 сентябрҙә Бишкәктә Башҡортостан делегацияһы Шанхай хеҙмәттәшлек ойошмаһының Эшлекле советы бизнес-форумында ҡатнашты, тип хәбәр иттеләр «2015 йылда Өфө ҡалаһында ШОС һәм БРИКС сараларын үткәреү өсөн шарттар булдырыу буйынса проекттарға ярҙам итеү офис-төркөмө» автономиялы коммерцияға ҡарамаған ойошмаһының матбуғат хеҙмәтенән.
Ултырышта ШОС илдәренең эшлекле даирәһе вәкилдәре, рәсми кешеләр, сауҙа-сәнәғәт палаталары етәкселәре – йәмғеһе 200-ҙән ашыу кеше ҡатнашты. Уларҙы Шанхай хеҙмәттәшлек ойошмаһының генераль секретары Дмитрий Мезенцев, Ҡырғыҙстандың беренсе вице-премьеры Джоомарт Оторбаев, ойошманың Эшлекле советы рәйесе Марат Шаршекеев сәләмләне.
Башҡортостан Хөкүмәте Премьер-министры урынбаҫары Салауат Сәғитов бизнес-форумдың «ШОС киңлегендә хеҙмәттәшлекте үҫтереү мөмкинлектәре» исемле пленар ултырышында республиканың презентацияһы менән сығыш яһаны. Презентация барышында ШОС илдәре менән бергә тормошҡа ашырылған бер нисә иҡтисади проект тураһында әйтелде һәм артабан берлектәге проекттарҙың күбәйәсәге билдәләнде.
БР Сауҙа-сәнәғәт палатаһының вице-президенты Азат Фазлыев Рәсәйҙең ШОС буйынса партнерҙары менән хеҙмәттәшлеген киңәйтеүҙә республика бизнес-берләшмәһенең ҡатнашыуы һәм 2015 йылда Өфөлә үтәсәк сараларға әҙерлек тураһында һөйләне.
Башҡортостандың берлектәге проекттарҙы тормошҡа ашырыу буйынса тәжрибәһе хаҡында эшлекле форумдың секция ултырыштарында ла әйтелде.


text:
Киләһе йылда «500 ферма» программаһында төбәктең 70-ләгән ауыл хужалығы предприятиеһы ҡатнашасаҡ
2014 йылда Башҡортостандың һөтсөлөк фермаларын комплекслы яңыртыу буйынса республика маҡсатлы программаһында 70-ләп ауыл хужалығы предприятиеһы ҡатнашырға планлаштыра.
БР Ауыл хужалығы министрлығының матбуғат хеҙмәтенән хәбәр итеүҙәренсә, ике йылда «500 ферма» программаһын тормошҡа ашырыуҙа 133 һөтсөлөк фермаһы һәм тоҡомсолоҡ буйынса сервис хеҙмәте ойоштороусы 1 предприятие ҡатнашты. Әлеге ваҡытҡа 66 һөтсөлөк фермаһы яңыртылған, 25-е 2014 йылда яңыртылып бөтәсәк.
Фермаларҙы яңыртыуға программала ҡатнашыусылар 3 миллиард һумдан ашыу аҡса һалды, уның 2,3 миллиарды – үҙ аҡсалары, 0,74 миллиарды – банк кредиттары. Дәүләт ярҙамының дөйөм күләме 600 миллион һумдан ашыуыраҡ, тип билдәләнеләр аграр ведомствола.
— «500 ферма» программаһы – ул малсылыҡ биналары төҙөү-монтажлау ғына түгел, — тип билдәләне Стәрлетамаҡ районында үткән малсылыҡ буйынса зона кәңәшмәһендә проект кураторы, Башҡортостан ауыл хужалығы министры урынбаҫары Фларис Шәйхетдинов. — Ул мал аҙығы базаһы әҙерләү, заманса ҡорамалдар, техника, күп йыллыҡ үләндәр орлоҡтары һатып алыу. Һөҙөмтәлә былар барыһы ла малдың продуктлылығын арттырыуға һәм продукция берәмегенең үҙҡиммәтен кәметеүгә булышлыҡ итергә тейеш.
Фларис Шәйхетдинов фекеренсә, тупланған тәжрибә проектты тормошҡа ашырыуҙың төп һөҙөмтәһе булып тора. Программала ҡатнашыусылар тарафынан алға китеш, инновацияларҙы һәм яңы технологияларҙы ҡулланыу өсөн платформа булдырылған. Фермаларҙа хәҙер заманса эш урындары булдырыла, тип һыҙыҡ өҫтөнә алды республиканың ауыл хужалығы министры урынбаҫары.


text:
Фото:
Рөстәм Хәмитов федераль һәм төбәк киң мәғлүмәт саралары вәкилдәре менән осрашты
Фото:
ӨФӨ, 2014 йыл, 31 декабрь. /«Башинформ» мәғлүмәт агентлығы, Илья Спиридонов/.
30 декабрҙә Республика йортонда Башҡортостан Президенты Рөстәм Хәмитов федераль һәм төбәк киң мәғлүмәт саралары вәкилдәре менән осрашыу үткәрҙе. Ике сәғәт дауамында журналистар республика башлығы менән аралашты. Осрашыу барышында профессиональ белем биреү мәсьәләләре, иҡтисади хәл, халыҡ-ара ШОС һәм БРИКС саммиттарына әҙерлек барышы, спортҡа ярҙам итеү, Мәҙәниәт йылы йомғаҡтары тикшерелде.
– Йылды яҡшы һөҙөмтәләр менән тамамлайбыҙ. Иҡтисадтың тотороҡлоғон билдәләгән макроиҡтисад күрһәткестәре бар. Был тәү сиратта тулайым төбәк продукты. Ул уҙған йылға ҡарата 102,5-103 процент тирәһе буласаҡ. Сәнәғәт производствоһы индексы үткән йылға ҡарата 3-3,5 процентҡа күберәк. Килемдәр былтырғы күрһәткестәрҙән 6-7 процентҡа юғарыраҡ. Әле генә һалым инеү буйынса справканы ҡараным – аҡса килә. Декабргә һалым 8-8,5 миллиард тирәһе, ә йыллыҡ – яҡынса 100 миллиард һум буласаҡ. Был беҙҙең план. Беҙ уны хатта арттырып үтәнек, – тине төбәк етәксеһе, осрашыуҙы асып.
Рөстәм Хәмитов республикала Рәсәй Президенты Владимир Путиндың май указдарын тормошҡа ашырыу сиктәрендә бөтә бурыстар ҙа үтәлә тип билдәләне. Эш хаҡы тотороҡло, яңы балалар баҡсалары төҙөлә, граждандарҙы иҫке һәм авария хәлендәге торлаҡтан күсереү программаһы ғәмәлгә ашырыла. Төбәк етәксеһе быйыл 5 мең урынлыҡ 27 яңы балалар баҡсаһы асылды тип хәбәр итте.
Граждандарҙы иҫке һәм авария хәлендәге торлаҡтан күсереү программаһы тураһында һөйләгәндә, Башҡортостан Президенты 2012 йылдың 1 ғинуарына тиклем исемлеккә индерелгән 30 меңдән ашыу кеше 2017 йылға ҡәҙәр яңы фатирҙарға күсергә тейеш тип билдәләне.
Осрашыу һуңында киң мәғлүмәт саралары вәкилдәре Башҡортостан Президентынан киләһе йылда төбәктәге иҡтисади хәл хаҡында һораны.
– Киләһе йылда барыһы ла яҡшы буласаҡ тип әйтә алам. Әммә ҡайһы мәлдә түҙергә лә тура киләсәк, – тип яуап бирҙе Рөстәм Хәмитов. – Тормошобоҙ лайыҡлы буласаҡ. Беҙ яҡшыға өмөт итәбеҙ. Ә ҡаҙаныштарыбыҙ берҙәм эшебеҙгә бәйле.


text:
Газета "Йәшлек" » Материалы за 24.01.2018
Ил башлығы - Өфөлә
Яңылыҡтар таҫмаһы // 24-01-2018, 09:55
Бөгөн Владимир Путин Башҡортостанға килә. Дәүләт башлығы «Берләшкән двигателдәр эшләү корпорацияһы – Өфө моторҙар эшләү производство берекмәһе» асыҡ акционерҙар йәмғиәтендә буласаҡ. Унда оборона-сәнәғәт комплексы ойошмаларының гражданлыҡ тәғәйенләнешендәге юғары технологик продукция етештереү диверсификацияһы мәсьәләләре буйынса кәңәшмә уҙғарасаҡ.
Сәфәр барышында Владимир Путин шулай уҡ Башҡортостан башлығы Рөстәм Хәмитов менән осрашасаҡ....
Сәфәр барышында Владимир Путин шулай уҡ Башҡортостан башлығы Рөстәм Хәмитов менән осрашасаҡ....
Данлыҡлы биатлонсы уйындарһыҙ ҡалмаҡсы
Новости / Спорт // 24-01-2018, 09:00
йәки Уле Эйнар Бьорндаленға үҙ карьераһындағы алтынсы Олимпия уйындарынан һуң етенсеһенә ишек ябылырмы?..
Донъяның данлыҡлы биатлонсыһы, Норвегия спортсыһы Уле Эйнар Бьорндален оҙаҡламай башланасаҡ сираттағы Ҡышҡы Олимпия уйындарында ҡатнашмаясаҡ.
Ул 1994 йылдан алып алты уйында ҡатнаша һәм һигеҙ тапҡыр Олимпия уйындары чемпионы була. Бынан тыш, дүрт көмөш һәм бер бронза миҙал яулай. Донъя беренселегендә дан ҡаҙанған спортсы 20 тапҡыр чемпион исемен ала.
Әлеге уҙған биш донъя этабы һөҙөмтәһе буйынса оҙаҡламай 44 йәшен тултырасаҡ ветеран 18-се урындан да юғары күтәрелә алмай, Норвегия йыйылма командаһы составына эләкмәне. Үҙе иһә, Кореяла уҙасаҡ Олимпия уйындарына ныҡлап әҙерләнгәнмен, уңышҡа ла өлгәшергә ышанысым бар, тип иҫәпләй.
Нишләйһең, ҡасан да булһа был көн һәр спортсыға ла етергә тейеш.
...
“Самауыр янында”
Медиа // 24-01-2018, 07:00
Эремсекле бәлеш
Яңылыҡтар таҫмаһы / Объявления // 24-01-2018, 07:00
Эремсекле бәлеш
2 стакан он, 1 стакан шәкәр, 200 г маргарин, 3 йомортҡа, 0,5 кг эремсек, бер семтем сода, ванилин кәрәк.
Ике стакан онға ярты ҡап маргарин, ярты стакан шәкәр, сода, ванилин һалып ыуырға. Ыуалып, таралып торған онло- ҡамырлы масса барлыҡҡа киләсәк. Айырым һауытта эремсеккә ярты стакан шәкәр, өс йомортҡа һалып болғатырға. Ҡамырҙың яртыһын майлы табаға һалғас, өҫтөнә эремсекле массаны ҡойорға һәм уның өҫтөнә ҡалған ҡамырҙы һибеп сығырға. Алдан ҡыҙҙырылған мейестә бәлеш 30 минутта әҙер була.
...
2 стакан он, 1 стакан шәкәр, 200 г маргарин, 3 йомортҡа, 0,5 кг эремсек, бер семтем сода, ванилин кәрәк.
Ике стакан онға ярты ҡап маргарин, ярты стакан шәкәр, сода, ванилин һалып ыуырға. Ыуалып, таралып торған онло- ҡамырлы масса барлыҡҡа киләсәк. Айырым һауытта эремсеккә ярты стакан шәкәр, өс йомортҡа һалып болғатырға. Ҡамырҙың яртыһын майлы табаға һалғас, өҫтөнә эремсекле массаны ҡойорға һәм уның өҫтөнә ҡалған ҡамырҙы һибеп сығырға. Алдан ҡыҙҙырылған мейестә бәлеш 30 минутта әҙер була.
...


text:
Рөстәм Хәмитов: «Владимир Путиндың 2018 йылда Рәсәй Президентын һайлауҙа ҡатнашыу ҡарары законға ярашлы һәм Башҡортостанда йәшәүселәр менән көтөп алынған» Фото: Олег Яровиков
Рөстәм Хәмитов: «Владимир Путиндың 2018 йылда Рәсәй Президентын һайлауҙа ҡатнашыу ҡарары законға ярашлы һәм Башҡортостанда йәшәүселәр менән көтөп алынған»
Рөстәм Хәмитов: «Владимир Путиндың 2018 йылда Рәсәй Президентын һайлауҙа ҡатнашыу ҡарары законға ярашлы һәм Башҡортостанда йәшәүселәр менән көтөп алынған» Фото: Олег Яровиков
ӨФӨ, 2017 йыл, 7 декабрь. /«Башинформ» мәғлүмәт агентлығы, Гөлфиә Акулова/.
«Владимир Путиндың 2018 йылда Рәсәй Президентын һайлауҙа ҡатнашыу ҡарарын тулыһынса хуплайым. Ул, бер һүҙһеҙ, законға ярашлы һәм Башҡортостанда йәшәүселәр менән көтөп алынған, — тине республика Башлығы Рөстәм Хәмитов. — Владимир Владимирович – илде берләштерә, йәмғиәтте, бөтә Рәсәй халҡын туплай алған милли лидер. Ул илдең киләсәген, тарихта уның эшен аныҡ күрә. Асыҡ эш программаһы бар. Ә иң мөһиме ул, шул иҫәптән ябай булмаған иҡтисади ысынбарлыҡта һәм ҡатмарлы халыҡ-ара хәлдә баһалап бөтөргөһөҙ дәүләт менән идара итеү тәжрибәһенә эйә».
Хәтерегеҙгә төшөрәбеҙ, Владимир Путин дүртенселәй ил башлығы булып барырға әҙерлеге тураһында Түбәнге Новгородта ГАЗ автомобиль заводы ветерандары һәм эшсәндәре менән осрашыуҙа иғлан итте.


text:
Гимназиябыҙҙа көслө спортсылар байтаҡ ҡына. Шуларҙың береһе – Х «Б» синыфы уҡыусыһы Динислам Хөсәйенов. Ул туғыҙ йәшенән спортҡа ғашиҡ. «Динамо» стадионына футбол секцияһына йөрөй, баскетбол менән дә шөғөлләнә. Фотоһы «Гимназиябыҙҙың иң шәп спортсылары» тигән таҡтала эленеп тора.
– Һинең спорттағы иң ҙур ҡаҙанышың? – тип ҡыҙыҡһынам унан.
– Баскетбол буйынса ҡала беренселегендә беренсе урын яулау инде. Стәрлетамаҡҡа ярышҡа барырға тейеш инек, ләкин көтөлмәгән эштәр килеп сыҡты ла унда икенсе урын яулаған команда китте.
– Ә спорттан башҡа тағы ла нимәләр менән ҡыҙыҡһынаһың?
– «Алтынай» студияһында шөғөлләндем. Ҡалабыҙҙың төрлө театр сәхнәләрендә сығыш яһаным.
– Иң яратҡан дәрестәрең?
– Әҙәбиәт, тарих фәндәре оҡшай. Ә иң яратҡан дәресем – физкультура! Минең девиз: «Сәләмәт тәндә – сәләмәт рух!»
– Яратҡан уҡытыусың да барҙыр әле?
– Физкультура уҡытыусыһы Вәзих Минвәғиз улы Әфләтүнов, әлбиттә.
– Төрлө ярыштарҙа ҡатнашып, дәрестәрҙе лә ҡалдырырға тура киләлер, моғайын. Уҡытыусылар быға нисек ҡарай?
– Әҙерәк эләгә инде. Ни эшләйем, спортты ныҡ яратам бит. Ике юлдың береһен һайларға тура килә. Әлбиттә, спорт менән мауығыу уҡыуға ҡамасауламаҫҡа тейеш. Быны аңлайым. Дәрестәргә әҙерләнеп йөрөһәң, уҡытыусылар бер ни ҙә әйтмәй.
– Ғаиләгеҙ менән дә таныштырып кит әле…
– Ғаиләбеҙҙә дүрт кеше: атайым, әсәйем, Айҙар ағайым һәм мин. Ағайыма – 22 йәш. Уны музыка ҡыҙыҡһындыра. Үҙе йырҙар ҙа ижад итә, шиғырҙар яҙа.
– Артабан мәктәпте тамамлағас, ниндәй юлдан китергә уйлайһың?
– Эске эштәр министрлығының юғары уҡыу йортона уҡырға инергә ине. Һуңынан оперативник һөнәрен үҙләштерергә теләйем.
– Дуҫтарың тураһында ла һөйлә әле. Ғөмүмән, һиңә ниндәй кешеләр оҡшай?
– Дуҫтарымдың барыһы ла спортсылар тиерлек. Кемдәрҙер фитнес-клубҡа йөрөй, икенселәре бокс йәки минең кеүек футбол, ә ҡайһы берҙәре профессиональ көрәш менән шөғөлләнә. Тоғро, ышаныслы, ярҙамсыл кешеләр оҡшай.
Бына шундай егет инде беҙҙең Динислам. Гимназия ғорурлығы ла. Дуҫтары уның тураһында: «Мәрхәмәтле, намыҫлы, ҡыйыу, ярҙамсыл, иптәштәрен бер ҡасан да рәнйетергә бирмәй, үҙе лә үпкә һүҙҙәр әйтмәй. Тәүәккәл, сабыр егет», – тиҙәр.
Динислам, артабан да шулай тырыш, ҡыйыу егет булып ҡал! Һинең кеүектәрҙә инде илебеҙҙең өмөтө, киләсәге. Тормош юлында тик уңыштар ғына юлдаш булһын, үҙ бәхетеңде табырға яҙһын!
Руфина ЛОҠМАНОВА, VII синыф уҡыусыһы.
Өфө ҡалаһы, Фатима Мостафина исемендәге 20-се башҡорт гимназияһы.


text:
Иң ҙур ғорурлығым – Вашингтония пальмаһыСибай ҡалаһынан Гөлдәр ҠАДАЕВА: «Баймаҡ районының Моҡас ауылында йәшәүсе ҡәҙерле әсәйем Ғилминиса Дәминдәр ҡыҙы Иҙрисова сәскәле гөлдәр үҫтерергә ярата. Айырыуса иртә яҙҙан шау сәскәгә күмелгән яран гөлгә өҫтөнлөк бирә. Сәскәләр яратҡанғалыр, миңә –...
Ҡул ҡотоӨфө ҡалаһынан Альбина Фәйзуллина: «Иң ҙур күңел ялы бирә торған шөғөл ул – гөл үҫтереү. Әллә ниндәй көс етмәҫлек тәрбиә лә талап итмәй улар, бары ваҡытында һыу һибеп, тупрағын алмаштырып тороу, мәлендә күсереп ултыртыу етә. Яратып башҡарһаң, был...
Оҫтабикәләр үҫәҺеҙ һүрәттә күргән һылыу ҡыҙҙар – Сибай ҡалаһынан апалы-һеңлеле Наҙгөл һәм Гөлйөҙөм Ҡотләхмәтовалар. Улар «Башҡортостан ҡыҙы» иғлан иткән конкурсҡа башҡорт орнаменттары менән биҙәлгән үҙенсәлекле кейем өлгөләре тәҡдим итә. «Өҫ кейеменән, башлыҡтан...
ИҒТИБАР!!! ЯҢЫ БӘЙГЕ!!!IV ХАЛЫҠ-АРА МӘХМҮТ ҠАШҒАРИ ХИКӘЙӘЛӘР БӘЙГЕҺЕ Евразия Яҙыусылар берлеге, БР Яҙыусылар союзы һәм «Башҡортостан ҡыҙы» журналы сираттағы бәйге иғлан итә! Илдәрҙә конкурста ҡатнашыу өсөн ебәрелгән хикәйәләрҙе һуңғы тапшырыу көнө: 15 август 2016 й....
ЯРАТҠАН ШӨҒӨЛӨМСтәрлетамаҡ ҡалаһынан Лилиә ИШМОРАТОВА: «Гөл үҫтереү – яратҡан шөғөлөм. Өйгә ҡайтып инеү менән, яңы атҡан сәскәне күрһәң, шунда уҡ кәйефең күтәрелә. Бегония, глоксиния, пеларгония, радермахера, зефирантес, миләүшә, стрептокарпус... Гөлдәрем күп....
«Әсәйемдең хыялын тормошҡа ашырҙым»Благовещенск ҡалаһынан Дилбәр Әхмәтова: «Һәр ҡыҙсыҡ кеүек, бәләкәстән ҡурсаҡ уйнарға, уларға кейем һайларға, үҙемсә тегеп кейендерергә яраттым. Бишенсе класта йомшаҡ уйынсыҡтар тегеү түңәрәгенә яҙылдым. Ҡул эштәре менән ныҡлап мауығыуымдың башы...
Анонстар
АнкетаАнкета ебәрергә
Журнал архивы
Һеҙҙең мөнәсәбәт
Сайттың яңы дизайны оҡшаймы?


text:
Рөстәм Хәмитов Башҡортостан Дәүләт Йыйылышы – Ҡоролтайға йыллыҡ Мөрәжәғәтнамә менән сығыш яһаныФото: Олег Яровиков | Видео: Мирон Доровских
Рөстәм Хәмитов Башҡортостан Дәүләт Йыйылышы – Ҡоролтайға йыллыҡ Мөрәжәғәтнамә менән сығыш яһаны
Рөстәм Хәмитов Башҡортостан Дәүләт Йыйылышы – Ҡоролтайға йыллыҡ Мөрәжәғәтнамә менән сығыш яһаныФото: Олег Яровиков
ӨФӨ, 2015 йыл, 26 ноябрь. /«Башинформ» мәғлүмәт агентлығы, Александр Смирнов/.
26 ноябрҙә Башҡортостан Башлығы Рөстәм Хәмитов республика Дәүләт Йыйылышы – Ҡоролтайҙың 24-се ултырышында Башҡортостан Республикаһы Башлығының йыллыҡ Мөрәжәғәтнамәһе менән сығыш яһаны.
– Биш йыл элек ошо трибунанан парламент депутаттары алдында сығыш яһағанда яңы Хөкүмәт эшмәкәрлегенең төп өҫтөнлөктәрен билдәләнем. Атап әйткәндә, халыҡ өсөн эшләү, властың асыҡ һәм ғәҙел булыуы, республика граждандарының йәшәү сифатын күтәреү, – тине Рөстәм Хәмитов. – Ошо йылдар эсендә һеҙҙең менән байтаҡ эш башҡарҙыҡ. Республикала күп кенә өлкәләрҙә мөһим үҙгәртеп ҡороуҙар булды. Социаль сәйәсәтте тормошҡа ашырыу өсөн иҡтисади һәм финанс базаһын нығытыу, башҡа төбәктәрҙән һәм илдәрҙән инвесторҙар, партнерҙар йәлеп итеү буйынса дөйөм саралар ҡабул ителде.
Республика Башлығы Өфөлә уҙған ШОС һәм БРИКС саммиттарының әһәмиәтен билдәләне.
– Саммиттарҙы үткәреү буйынса етди һәм күп планлы эш яңы белем алырға, ҙур сараларҙы ойоштороу тәжрибәһен тупларға мөмкинлек бирҙе. Быларҙың барыһы ла үҙебеҙгә, көсөбөҙгә ышанысты арттырҙы. Беҙ ниндәй юғары һөҙөмтәләргә ирешергә мөмкин икәнлеген күрҙек, – тип билдәләне төбәк етәксеһе. – Хәҙер беҙгә алға барырға кәрәк.
Үҙенең Мөрәжәғәтнамәһендә Рөстәм Хәмитов инновациялы иҡтисад төҙөү, кеше капиталын нығытыу, лайыҡлы йәшәү кимәлен тәьмин итеү буйынса республика власы органдары эшенең өҫтөнлөктәрен билдәләне.
– Бөгөн республикала социаль-иҡтисади үҫештә билдәле бер баланс булдырылған. Артабан инвестицияларҙы үҫтереү, импортты алмаштырыуҙы киңәйтеү, грамоталы бюджет сәйәсәте, төп тармаҡтарҙа етештереү һөҙөмтәлелеген күтәреү хәлде яҡшыртыуға булышлыҡ итәсәк, – тип һыҙыҡ өҫтөнә алды Рөстәм Хәмитов. – Әлбиттә, проблемалар ҙа бар. Әммә беҙ уларҙа тәү сиратта үҫеш, иң яҡшы сифаттарҙы күрһәтеү мөмкинлеген күрәбеҙ. Бергәләп ҡуйылған маҡсаттарыбыҙға, яҡшы һөҙөмтәләргә өлгәшәсәкбеҙ.
Сығыштың тулы стенограммаһы республика Башлығының рәсми сайтында бирелгән.


text:
Башҡортостандың социаль картаһында пенсия ҡушымтаһы эшләй башлаясаҡ
БР Хөкүмәте һәм РФ Пенсия фонды араһындағы Килешеүгә ярашлы, Башҡортостан буйынса РФ Пенсия фонды бүлексәһе Башҡортостандың социаль картаһында пенсия ҡушымтаһын әүҙемләштерәсәк.
БР буйынса РФ Пенсия фонды бүлексәһенең матбуғат хеҙмәтендә хәбәр итеүҙәренсә, социаль картаның хужаһы, Пенсия фонды бүлексәһенә бармай ғына, пенсия страховкаһы системаһында шәхси лицевой иҫәптең торошон үҙаллы тикшерә ала.
Пенсия ҡушымтаһы мәғлүмәте менән ҡулланыу өсөн, йәшәгән урында халыҡты социаль яҡлау идаралыҡтарында социаль карта алыу өсөн анкета–заявка тултырғанда, тейешле ғариза бирергә кәрәк. БР Хеҙмәт һәм халыҡты социаль яҡлау министрлығының территориаль органы социаль картаны Пенсия фонды идаралыҡтарына тапшырғандан һуң пенсия ҡушымтаһы әүҙемләштерелә.
Социаль картаның функциялары пенсия ҡушымтаһы менән генә сикләнмәгән. Унан башҡа һалым, транспорт, банкылар, медицина һәм башҡа ҡушымталар эшләйәсәк.